title: Jalal Talabani

text: Jalal Talabani (kurdiksi: Celal Talebanî, , s. 12. marraskuuta 1933 – 3. lokakuuta 2017) oli irakilainen poliitikko, joka toimi maansa presidenttinä 2005-2014. Jalal Talabani oli kansallisuudeltaan kurdi ja Kurdistanin isänmaallisen liiton (PUK) perustaja ja pääsihteeri. Talabani kuului Irakin kurdivähemmistöön ja toimi usein neuvottelijana kansanryhmien välillä hallituksessa puhjenneissa kiistoissa.


title: Jalal Talabani

text: Talabani syntyi Karkukissa lähellä Arbilia Irakin Kurdistanissa. Hän liittyi kurdien demokraattiseen puolueeseen 14-vuotiaana ja valittiin sen keskuskomiteaan 18-vuotiaana 1951. Hän lähti opiskelemaan lakia 1953 ja valmistui 1959, jonka jälkeen lähti asevelvollisena Irakin armeijan panssarivoimiin.


title: Jalal Talabani

text: Hän oli Kurdistanin demokraattisen puolueen (KDP) politbyroon johdossa 1960-luvulla. Kun kurdit lähtivät kapinaan 1961, Talabani johti taisteluja Irakissa ja vei kurdien asiaa Eurooppaan ja Lähi-itään etsien tukea. Kun kapina kukistui 1975, Talabani lähti sanomansa mukaan KDP:stä luomaan sivistyneempää, demokraattisempaa ja vähemmän heimoihin luottavaa poliittista puoluetta. Tämä johti Kurdistanin isänmaallisen liiton (PUK) syntyyn 1975. Talabanin puolue taisteli Massoud Barzanin KDP:n kanssa aina Persianlahden sotaan (2.8.1990 – 28.2.1991) 1991 asti. Vuonna 1992 kurdialueilla pidettiin vaalit ja luotiin PUK-KDP:n yhteishallinto. Jännitteet johtivat kuitenkin aseellisiin taisteluihin 1994. Puolueet solmivat rauhansopimukseen Washingtonissa 1998.


title: Jalal Talabani

text: Vuoden 2003 Irakin sodan (20.3.2003 – 15.12.2011) aikana Talabani oli edelleen PUKin johdossa ja Saddam Husseinin vastaisen opposition näkyvin edustaja Irakissa. Saddamin kukistuttua hänet nimitettiin väliaikaisen hallitsevan neuvoston johtoon, ja hän oli presidenttinä marraskuun 2003. Hän on sittemmin etääntynyt Kurdistanin itsenäistymisvaateista ja tukee Irakin liittovaltiomallia.


title: Jalal Talabani

text: KDP-PUK:in vaaliliitto "Demokraattis-patrioottinen Kurdistanin liitto" voitti vuoden 2005 kurdien kansankokouksen vaalit ja sai 77 paikkaa Irakin parlamenttivaaleissa tammikuussa 2005. Irakin väliaikainen hallitus nimitti hänet presidentiksi 6. huhtikuuta. Tuolloin Talabani ilmoitti, ettei pyri toiselle kaudelle, koska nykyinen perustuslaki rajoittaa presidentinvaltaa.


title: Jalal Talabani

text: Hänet valittiin uudelleen 22. huhtikuuta 2006 ensimmäisenä presidenttinä maan uuden perustuslain aikana.


title: Jalal Talabani

text: Talabani joutui aivoinfarktin takia sairaalaan joulukuussa 2012. Hän kuoli lokakuussa 2017 sairaalassa Berliiniissä.


title: Ghazi Maš’al Ajil al-Yawar

text: Ghazi Maš’al Ajil al-Yawar ("Ghāzī al-Yāwar", s. 11. maaliskuuta 1958 Mosul) on irakilainen poliitikko. Hän toimi Irakin presidenttinä väliaikaishallituksessa () vuosina 2004–2005 ja varapresidenttinä siirtymäajan hallituksessa () 2004–2005.


title: Ghazi Maš’al Ajil al-Yawar

text: Ghazi al-Yawar on suuren Shammar-heimon päällikkö. Heimoon kuuluu sekä sunneja että shiioja, ja sen jäseniä asuu monissa Persianlahden maissa.


title: Ghazi Maš’al Ajil al-Yawar

text: Hän oli Yhdysvaltain miehityksen jälkeen luodun Iraqi Governing Councilin (IGC) jäsen ja nimitettiin 28. kesäkuuta 2004 väliaikaiseksi symboliseksi valtiopäämieheksi, kun miehityshallinto (, CPA) antoi suvereniteetin irakilaisille.


title: Ghazi Maš’al Ajil al-Yawar

text: Ghazi al-Yawar on koulutukseltaan diplomi-insinööri. Hän opiskeli Kuningas Fahdin öljy- ja mineraali yliopistossa Saudi-Arabiassa ja suoritti tutkintonsa loppuun Britannissa. Sen jälkeen hän opiskeli Yhdysvalloissa Washingtonissa American Universityssa. Ghazi al-Yawar on maltillinen sunni.


title: Ahmad Hasan al-Bakr

text: Kenraali Ahmad Hasan al-Bakr (, 1. heinäkuuta 1914 – 4. lokakuuta 1982) oli Irakin pääministeri ramadanin kaappauksen jälkeen 1963, varapresidentti 1963–1964, vallankumousneuvoston puheenjohtaja ja presidentti vuosina 1968–1979.


title: Ahmad Hasan al-Bakr

text: Hän opetti kuusi vuotta alakoulussa ennen menemistään sotilasakatemiaan 1938. Hän otti osaa Rašid Alin kapinaan 1941, jolloin hänet erotettiin armeijasta, mutta otettiin takaisin 1957. Prikaatikenraalina hän kuului vapaisiin upseereihin, jotka kaatoivat monarkian 1958.


title: Ahmad Hasan al-Bakr

text: Hänet pakotettiin taas eläkkeelle 1959, koska häntä syytettiin Mosulin kapinan johtamisesta. Al-Bakr oli tuolloin Baath-puolueen jäsen ja kannatti Yhdistynyttä arabitasavaltaa. Baathistien johtavana jäsenenä hän johti vuoden 1963 vallankaappausta joka syrjäytti Abdulkarim Qasimin ja hänestä tuli pääministeri syksyyn asti. Tuolloin syrjäytetyn kuningas Faisalin sukulainen, sotamarsalkka Abdulsalam Arif järjesti vastavallankaappauksen. Nuoremman Arifin kuoltua helikopteriturmassa baathistit syrjäyttivät tämän veljen Abdulrahman Arifin 1968 ja al-Bakr nimitettiin presidentiksi.


title: Ahmad Hasan al-Bakr

text: Presidenttinä al-Bakr kansallisti 1971 Iraq Petroleum Companyn korvaten ulkomaisille yhtiöille menetykset ja aloitti laajat talousuudistukset. Kansallistamisen ja vuoden 1973 öljykriisin seurauksena valtion tulot kasvoivat voimakkaasti. Al-Bakr jatkoi edeltäjiensä varovaista viisivuotissuunnitelmaa, mutta alkoi investoida teollisuuteen kun tulot kasvoivat.


title: Ahmad Hasan al-Bakr

text: Hän lähestyi Yhdistynyttä arabitasavaltaa ja muutti maan lipun panarabismin mukaiseksi. Maan suhteita Neuvostoliittoon lähennettiin ja maiden välillä solmittiin ystävyyssopimus. Al-Bakrin hallitus avusti Syyriaa jom kippur -sodassa Israelia vastaan. Kurdien ja hallituksen yhteenotot jatkuivat ja 1974 Pohjois-Irakissa käytiin raskaita taisteluja hallituksen ja kurdijoukkojen välillä. Kurdit saivat tukea Iranista aina 1975 alkuun asti, jolloin maat sopivat rajariitansa ja apu ja sen myötä kapina hiipuivat.


title: Ahmad Hasan al-Bakr

text: Al-Bakr nimitti serkkunsa Saddam Husseinin varapresidentiksi. Presidentin vanhetessa valta siirtyi yhä enemmän hänelle.


title: Ahmad Hasan al-Bakr

text: Heinäkuun 1978 laki teki kaikesta poliittisesta toiminnasta Baath-puolueen ulkopuolella kuolemalla rangaistavaa.


title: Ahmad Hasan al-Bakr

text: 16. heinäkuuta 1979 65-vuotias al-Bakr jätti presidentinviran terveyssyistä Saddamille. Hänen kuolemaansa 1982 ei huomioitu maassa laajalti.


title: Yleinen korroosio

text: Yleinen korroosio eli tasainen korroosio on toinen kahdesta pääkorroosiotyypistä. Yleisessä korroosiossa metalli syöpyy samalla nopeudella koko pinnaltaan. Tämä johtuu anodisen ja katodisen alueen jatkuvasta paikan vaihtumisesta. Tasainen korroosio on paikallista korroosiota (se toinen pääkorroosiotyyppi) harmittomampaa ja se on helpommin havaittavissa.


title: Yleinen korroosio

text: Tyypillisesti yleistä korroosiota esiintyy erilaisissa ilmasto-olosuhteissa suojaamattomilla metallipinnoilla. Myös teollisissa prosesseissa saattaa esiintyä yleistä korroosiota prosessiliuoksien kanssa kosketuksissa olevilla metallipinnoilla.


title: Abdulrahman Arif

text: Abdulrahman Muhammad Arif (13. huhtikuuta 1916 – 24. elokuuta 2007) oli irakilainen sotilas ja maan entinen presidentti. Hän toimi virassa vuosina 1966–1968.


title: Abdulrahman Arif

text: Arif oli ammattisotilas ja tuki sotilasvallankaappausta, jolla hänen veljensä Abdulsalam Arif tuli valtaan vuonna 1963. Hänet nimitettiin pääesikunnan päälliköksi. Kun nuorempi Arif kuoli helikopterionnettomuudessa, Abdulrahman al-Bazzazista tuli virkaatekevä presidentti kolmeksi päiväksi. Sen jälkeen armeija päätti, että entisen presidentin isoveljen pitäisi seurata tätä virassa. Päätöksellä oli mahdollisesti Egyptin johtajan Gamal Abdel Nasserin tuki.


title: Abdulrahman Arif

text: Abdulrahman Arif jatkoi veljensä poliittisella tiellä, mutta hieman nationalistisemmalla otteella. Presidenttikauden jatkuttua kaksi vuotta Arifin läheiset avustajat Baath-puolueesta syöksivät hänet vallasta. Vallankumous tapahtui 17. heinäkuuta 1968 aamun tunteina, kun Arif oli vielä nukkumassa. Puolustusministeri Hardan al-Tikriti tuli palatsiin ja ilmoitti Arifille puhelimitse, ettei hän enää ollut presidentti.


title: Abdulrahman Arif

text: Arif lähetettiin lentokoneella Lontooseen, josta hän matkusti maanpakoon Turkkiin ja palasi Irakiin 1980-luvun lopulla. Hän pysyi sen jälkeen enimmäkseen poissa julkisuudesta. Arif pakeni Jordaniaan Yhdysvaltain joukkojen syrjäytettyä Saddam Husseinin vuonna 2003. Vuonna 2004 Irakin väliaikaishallitus myönsi hänelle eläkkeen ja varoja hänen sairauskuluihinsa. Arifin sisar Sabiha kuoli 2004 autopommi-iskussa Bagdadissa.


title: Abdulrahman Arif

text: Saddam Husseinin syrjäyttämisen jälkeen Arif antoi harvinaisen haastattelun uutistoimisto AP:lle ja kehotti irakilaisia unohtamaan menneen ja keskittymään paremman tulevaisuuden rakentamiseen. Hän kuoli 2007 Ammanissa Kuningas Husseinin lääketieteellisessä keskuksessa.


title: Terskinhevonen

text: Terskinhevonen (myös terskinarabi) on verraten nuori, Venäjällä 1920-luvulla jalostettu hevosrotu joka kehitettiin Terskin ja Stavropolin siittoloissa Kaukasuksella. Terskinhevosten jalostuksessa on käytetty arabianhevosta ja venäläisiä ratsurotuja, ja lopputulos muistuttaakin paljon arabia.


title: Terskinhevonen

text: Terskinhevosia pidetään rauhallisina ja nopeasti oppivina. Väriltään ne ovat yleensä kimoja, joskus rautiaita tai ruunikoita.


title: Terskinhevonen

text: Terskinhevoset ovat lähinnä ratsuhevosia. Rotu on menestynyt hyvin matkaratsastuksessa, esteratsastuksessa ja kouluratsastuksessa. Venäjällä terskinhevoset ovat kilpailleet myös muille kuin täysiverisille tarkoitetuissa laukkakilpailuissa.


title: Abdulrahman al-Bazzaz

text: Abdulrahman al-Bazzaz () (1913–1973) oli irakilainen hallintomies ja sotilas. Hän oli OPEC:in pääsihteeri 1. toukokuuta 1964 – 30. huhtikuuta 1965. Tämän jälkeen hän toimi Irakin ulkoministerinä muutaman kuukauden 1965 sekä pääministerinä loppuvuodesta 1965 elokuuhun 1966. Hän oli Irakin presidentti 1966 kolmen päivän ajan (13. toukokuuta – 16. toukokuuta) Abdulsalam Arifin kuoleman jälkeen, kunnes Arifin veli Abdulrahman Arif valittiin presidentiksi.


title: Abdulsalam Arif

text:
Abdulsalam Muhammad Arif (s. 1921, Bagdad – 13. huhtikuuta 1966, Bagdad) oli Irakin presidentti vuosina 1963–1966.
Arif oli merkittävässä osassa vallankaappauksessa, joka syöksi Abdulkarim Qasimin vallasta. Aluksi hän tuki Baath-puoluetta, mutta vangitutti sen johtajat puolen vuoden kuluttua.


title: Abdulsalam Arif

text: Arif kuoli helikopterionnettomuudessa vuonna 1966, ja hänen isoveljensä nousi presidentiksi. Onnettomuuden syyksi ilmoitettiin ukkonen.


title: Muhammad Najib al-Ruba’i

text: Muhammad Najib al-Ruba’i (; 1904–1965) oli irakilainen poliitikko, joka osallistui Abdulkarim Qasimin kanssa vallankaappaukseen kuningas Faisal II:ta vastaan ja oli maan itsenäisyysneuvoston puheenjohtaja, valtionpäämies vuosina 1958–1963. Ennen vallankaappausta hän eteni sotilasurallaan kenraaliksi. Hänen kerrotaan osallistuneen pääministeri Qasimin murhayritykseen 1959.


title: Avaarilaiskielet

text: Avaarilaiskielet (myös "avaarilais-didolaiset kielet") on dagestanilaiseen kielikuntaan kuuluva kieliryhmä, johon kuuluu 14 puhujamäärältään pientä kieltä. Avaarilaiskieliä puhutaan Kaukasiassa, Dagestanin länsi- ja eteläosissa. Avaarilaiskielet jaetaan edelleen kolmeen alaryhmään: pohjoisavaarilaiskielet, didolaiset kielet ja andilaiset kielet. Kieliryhmän kieliä puhuu yhteensä noin 712 000 ihmistä. Suurin ryhmän kielistä on avaari, jota puhuu noin 650 000 ihmistä. Avaarilaiskielistä vain avaari on kirjakieli, jota myös muut kielet käyttävät.


title: Avaarilaiskielet

text: Avaarilaiskielet


title: Ahmedabad

text: Ahmedabad (, "Amdāvād", , "Ahmadābād") on Gujaratin osavaltion suurin kaupunki ja Intian viidenneksi suurin kaupunki. Ahmedabadin kaupungin väkiluku on noin 5,5 miljoonaa ja metropolialueen väkiluku on noin 6,3 miljoonaa asukasta.


title: Ahmedabad

text: Kaupunki sijaitsee Sabarmati-joen varrella vain 50 kilometrin päässä Arabianmerestä. Se on Ahmedabadin piirikunnan hallinnollinen keskus, ja oli Gujaratin pääkaupunki vuodesta 1960 vuoteen 1970, jolloin pääkaupunki siirrettiin Gandhinagariin. Kaupunkia kutsutaan joskus nimellä "Karnavati", joka on samalla paikalla sijainneen vanhemman kaupungin nimi; gudžaratin puhekielellä sitä kutsutaan yleisesti nimellä "Amdavad".


title: Ahmedabad

text: Ahmedabadin perusti sulttaani Ahmed Shah vuonna 1411 Gujaratin sultanaatin pääkaupungiksi. Brittien hallinnossa kaupunkiin perustettiin sotilastukikohta ja sen infrastruktuuria nykyaikaistettiin ja laajennettiin. Vaikka brittien valtakaudella kaupunki oli osa Bombayn hallintoaluetta se pysyi Gujaratin alueen tärkeimpänä keskuksena. Ahmedabadista tuli kukoistavan tekstiiliteollisuuden kotipaikka, minkä vuoksi kaupunki saikin lempinimen ""idän Manchester"". Kaupunki oli Intian itsenäisyysliikkeen eturintamassa 1900-luvun ensimmäisellä puoliskolla. Se oli usean kansalaisoikeuksien, työväestön oikeuksien ja poliittisen itsenäisyyden edistämiseksi käydyn kansalaistottelemattomuuskampanjan keskus.


title: Ahmedabad

text: Gujaratin osavaltion synnyttyä vuonna 1960 Ahmedabadista tuli sen poliittinen ja taloudellinen pääkaupunki. Aikoinaan bungaloweistaan ja pölyisistä kaduistaan tunnetussa kaupungissa on käynnissä rakennus- ja väestöbuumi. Koulutuksen, ohjelmistotekniikan ja tieteen nousevana keskuksena Ahmedabad on onnistunut säilyttämään asemansa Gujaratin ja osin myös Länsi-Intian kulttuurin ja talouden sydämenä. Vuodesta 2000 kaupunkikuvaa ovat muuttaneet uudet pilvenpiirtäjät, ostoskeskukset ja elokuvateatterit. Tätä kehitystä ovat kuitenkin siivittäneet luonnonkatastrofit, poliittinen epätasapaino ja väkivaltaisuudet.


title: Ahmedabad

text: Kaupungissa sijaitsee myös Indian Institute of Management Ahmedabad, Intian arvostetuin kauppatieteellinen instituutti jonka MBA-ohjelma on maailman vaikein sisäänpäässeiden ja hakijoiden välisellä määrällä mitattuna.


title: Ahmedabad

text: Ahmedabad on yksi Western Railwayn kuudesta toiminta-alueesta. Rautatielinjat liittävät kaupungin kaikkiin Gujaratin kaupunkeihin ja Intian muihin merkittäviin metropoleihin. Ahmedabadin rautatieasema ja Maninagarin rautatieasema ovat tärkeimmät kaupunkia palvelevat asemat. Sardar Vallabhbhai Patelin kansainvälinen lentoasema tarjoaa vuorostaan kaupungille sekä viereisille Gandhinagarin, Mehsanan ja Nadiadin kaupungeille sekä ulkomaan että kotimaan lentoyhteyksiä.


title: Ahmedabad

text: National Highway 48, joka liittää Delhin Mumbaihin, kulkee Ahmedabadin kautta. Ahmedabad liittyy Vadodaraan National Expressway 1:n, vain kaksi liittymää käsittävän 94 kilometriä pitkän tien kautta. Moottoritie on osa Golden Quadrilateral -projektia. Ahmedabadista on suora tieyhteys Bhavnagariin, Nadiadiin, Mehsanaan, Surendranagariin, Bhujiin, Rajkotiin ja Gandhinagariin.


title: Ahmedabad

text: Kaupungin liikenteen päävaltimot ovat Mahatma Gandhi Road, C. G. Road, Jawaharlal Nehru Road, Ashram Road ja Sarkhej-Gandhinagar highway. Autorikšat, kimppakyytiautot () ja bussit ovat julkisen liikenteen suosituimmat muodot. Ahmedabad Municipal Transport Service (AMTS) hoitaa kaupungin bussiliikennettä. Vuonna 2005 AMTS aloitti kaikkien bensalla ja dieselillä kulkevien linja-autojensa muuttamisen maakaasulla kulkeviksi vähentääkseen ilmansaasteita. AMTS:llä on käytössään 750 bussia. Polkupyörät ja moottoripyörät ovat suosittu liikkumismuoto kaupungin nuorten ja opiskelijoiden keskuudessa. Ahmedabadin kaupunki on aloittanut bussimetro-projektin, jonka ensimmäisen vaiheen odotetaan valmistuvan elokuuhun 2008 mennessä.


title: Lipeäkala (lehti)

text: Lipeäkala oli suomalaisen huumorin vuosikirja, joka ilmestyi jouluksi vuosina 1926–1963. Sitä julkaisi Suomen Aikakauslehdentoimittajain Liitto kustantajan vaihdellessa vuosien varrella.


title: Lipeäkala (lehti)

text: Ajan ilmiöihin kepeään sävyyn tarttuva Lipeäkala sisälsi pakinoita (esimerkiksi Aapeli, Kai de puu, Valentin) sekä runsaasti kuvasarjoja ja pilapiirroksia.


title: Lipeäkala (lehti)

text: Markkinoilla oli muitakin humoristisia joululehtiä, kuten Arijoutsin Joulupippuri ja Veli Giovannin Joulukärpänen. Ne kaikki lopettivat ilmestymisensä 60-luvulla.


title: Lipeäkala (lehti)

text: Lipeäkalan henkinen perillinen sisällöllisesti oli Kutka, eräänlainen vuosikirja, joka alkoi ilmestymisensä vuonna 1978 vuosinumerosta 1979.


title: Lipeäkala (lehti)

text: Lipeäkalan esikuva oli Ruotsissa ilmestynyt joulualbumi Lutfisk.


title: Kizljar

text: Kizljar (avaariksi ja , lezgiksi Къизляр, lakiksi ja tabasaraniksi Гъизлар) on kaupunki Kaukasiassa Dagestanin pohjoisosassa Venäjällä lähellä Tšetšenian rajaa. Kaupunki sijaitsee Terekjoen alajuoksun pohjoispuolella, eurooppateiden ja varrella, noin 221 kilometriä maan pääkaupungista Mahatškalasta luoteeseen. Kaspianmerelle on runsaan 60 kilometrin matka.


title: Kizljar

text: Kizljarissa viljellään viiniä, ja siellä on konjakkitehdas, jossa tuotetaan konjakkia.


title: Kizljar

text: Kizljar mainitaan ensi kerran kirjallisissa lähteissä 1609. Venäjä rakensi Kizljariin linnoituksen 1735 Kaukasian valloituksensa tueksi. Kizljar oli 1700- ja 1800-luvuilla Venäjältä Lähi-itään ja Keski-Aasiaan suuntautuvan kauppareitin varrella. Kizljarista kehittyi viiniteollisuuden keskus 1800-luvun alkupuolella.


title: Thorgal

text: Thorgal on belgialainen sarjakuva, jonka on käsikirjoittanut Jean Van Hamme (osat 1-29) ja Yves Sente (osat 30-X). Sarjan piirtäjänä on toiminut alusta alkaen Grzegorz Rosinski, jonka muita töitä on esimerkiksi Suomessa julkaistu "Kadonneiden nummien valitus" (yhdessä Jean Dufaux'n kanssa).


title: Thorgal

text: Thorgal on suosituin belgialainen sarjakuva "Tintin" jälkeen. Suomessa sarjaa on ilmestynyt Mustanaamio-lehdessä.


title: Thorgal

text: Bortom skuggorna (Fantomen -9/1997)


title: St. Louis Cardinals

text: St. Louis Cardinals on Yhdysvaltojen menestyksekkäimpiä baseball-joukkueita. Se perustettiin jo vuonna 1882 nimellä Brown Stockings, 1883 – 1898 joukkue tunnettiin nimellä Browns, jonka jälkeen se oli vuoden Perfectos ennen nykyisen nimen käyttöönottoa 1900. Joukkueen kotikenttä on Busch Stadium (uusittu stadium valmistui 2006) Keskilännen Missourissa Saint Louisin kaupungin keskustassa.


title: St. Louis Cardinals

text: Joukkue pelasi ensimmäiset vuotensa American Association -sarjassa, josta se siirtyi nykyiseen peliympäristöönsä, National Leagueen, vuonna 1892. AA-aikoinaan joukkue oli yksi sarjan parhaista, se mm. voitti sarjansa neljä vuotta putkeen 1885 – 1888. Siirryttyään NL:n joukkue kuitenkin upposi pohjakastiin ja ennen vuotta 1926 se ei yltänyt kolmatta sijaa korkeammalle. Menestystä oli kuitenkin näköpiirissä ja vuonna 1926 joukkue voittikin liigansa, vieden samalla myös ensimmäisen World Series -mestaruutensa voittamalla American Leaguen mestarin, New York Yankeesin, seitsemässä pelissä. Seuraavien 20 vuoden aikana oli NL:n mestari 8 kertaa ja World Series mestaruuksia se tänä aikana otti 5. Vuoden 1946 mestaruuden jälkeen seuraavaa titteliä saatiin odottaa vuoteen 1964 asti, jolloin se legendaarisen syöttäjän Bob Gibsonin johdolla voitti jälleen Yankeesin ja palasi maailman huipulle. 1960-luvusta eteenpäin joukkue on pääpiirtein pysytellyt NL:n kärkikastissa.


title: St. Louis Cardinals

text: Joukkue on päässyt pudotuspeleihin vuoden 1964 jälkeen 13 kertaa, voittanut liigansa mestaruuden 9 kertaa ja World Series -mestaruuden neljästi (1967, 1982, 2006, 2011). Kaiken kaikkiaan joukkue on voittanut World Seriesin 11 kertaa ja selvinnyt siihen 19 kertaa (viimeksi 2013).


title: St. Louis Cardinals

text: St. Louis Cardinalsin maskotti on "Fredbird", eräänlainen karrikatyyri kardinaalilinnusta.


title: St. Louis Cardinals

text: St. Louis Brown Stockings


title: Agulit

text: Agulit () ovat pieni kaukasialainen kansa Itä-Kaukasiassa Dagestanin eteläosassa. He puhuvat lezgiläiskieliin kuuluvaa agulin kieltä. Vuonna 2002 suoritetun Venäjän väestönlaskennan mukaan Venäjällä oli 28 297 agulia, pääosa Dagestanissa (vuonna 1959 aguleja oli noin 7 000). Ukrainassa oli vuoden 2001 väestönlaskennan mukaan 108 agulia. Agulit muodostavat alle yhden prosentin Dagestanin väestöstä. Agulit jakaantuvat neljään heimoon, jotka ovat agulderit, kurahderit, hušanderit ja hpjukderit. Etnisesti agulit ovat hyvin läheistä sukua lezgeille. Agulit ovat islaminuskoisia.


title: ECDL

text: ECDL eli European Computer Driving Licence on kansainvälinen it-perusosaamisen tutkinto, joka on tarkoitettu kaikille kansalaisille.


title: ECDL

text: ECDL perustuu suomalaiseen Tietokoneen ajokortti -tutkintoon, joka otettiin käyttöön vuonna 1994. Jo seuraavana vuonna 1995 "Council of European Professional Informatics Societies" (CEPIS) käynnisti Euroopan komission tukemana hankkeen, jonka tehtävänä oli selvittää, kuinka kehittää IT-perusosaamisen tasoa aikuisväestön keskuudessa kaikkialla Euroopassa.


title: ECDL

text: Varsin pian tämän jälkeen käynnistettiin pilottitestaustoiminta ja suomalaisen ajokortin pohjalta kehitettiin uudet tutkintovaatimukset ja tehtäväpankki. Vuonna 1996 Tietotekniikan liitto (nykyisin TIEKE Tietoyhteiskunnan kehittämiskeskus ry) myi oikeudet ECDL Foundation Limited -järjestölle .


title: ECDL

text: Ensimmäiset ECDL-tutkinnot suoritettiin Ruotsissa elokuussa 1996. Suomessa ECDL-tutkintojärjestelmä otettiin käyttöön syksyllä 2001.


title: ECDL

text: ECDL-tutkinnon on suorittanut jo yli kaksitoista miljoonaa ihmistä maailmassa. Tutkinnon voi suorittaa 148 maassa 41 eri kielellä. Suomessa tutkintoja voi suorittaa suomeksi, ruotsiksi, englanniksi ja venäjäksi.


title: ECDL

text: Suomessa ECDL-tutkintoja hallinnoi ECDL Finland Oy.


title: Asko Sahlberg

text: Asko Tapio Sahlberg (s. 30. syyskuuta 1964 Heinola) on suomalainen kirjailija. Hänen teoksensa "Eksyneet" (2001), "Tammilehto" (2004) ja "Herodes" (2013) olivat Finlandia-palkintoehdokkaina.


title: Asko Sahlberg

text: Sahlberg on asunut Göteborgissa vuodesta 1996.


title: Asko Sahlberg

text: Sahlberg suunnitteli kirjailijan uraa jo lapsena. Hänet huomattiin 15-vuotiaana runoilijana vuoden 1980 Nuorison taidetapahtumassa. Sahlberg asui Vesannolla 1975–1982 ja valmistui ylioppilaaksi Vesannon lukiosta vuonna 1982. 1980-luvulla hän asui myös Uudessakaupungissa.


title: Asko Sahlberg

text: Sahlberg työskenteli Suomessa aiemmin toimittajana, mainostoimittajana ja pienten lehtien päätoimittaja-lehdenkustantajana. Juurettomaksi itsensä kokeva Sahlberg ehti viettää ennen Ruotsiin muuttoa kiertolaiselämää Suomessa, missä hänellä oli lukuisia asuinpaikkakuntia. Sahlberg on kertonut löytäneensä kutsumuksensa esikoisteoksensa "Pimeän ääni" (2000) myötä. Kirjailijana hän on sanonut haluavansa olla ”omalta vähäiseltä osaltaan lenkki ketjussa, osa kirjallisuuden pitkää traditiota”.


title: Asko Sahlberg

text: Sahlberg on kirjoittanut kirjallisuuskritiikkejä muun muassa "Parnassoon", pakinoinut "Ruotsin Sanomissa" ja tehnyt kuunnelmia Ruotsin radion suomenkieliselle Sisuradio-kanavalle. Kesäisin hän on vetänyt suomenkielistä luovan kirjoittamisen kurssia Pohjoismaisessa kansanopistossa Kungälvissä. Sahlberg on toiminut myös ruotsinsuomalaisen kulttuurijulkaisu "Sheriffin" kirjallisuudesta vastaavana toimittajana.


title: Asko Sahlberg

text: Vuonna 2006 Sahlberg oli ehdolla Pohjoismaiden neuvoston kirjallisuuspalkinnon saajaksi teoksellaan "Tammilehto". Finlandia-palkintoehdokkaana hänen teoksensa ovat olleet vuosina 2001, 2004 ja 2013. Vuosina 2005 ja 2009 Sahlberg sai ruotsinsuomalaisen Kaisa Vilhuinen -palkinnon. Vuonna 2014 Sahlberg valittiin vuoden ruotsinsuomalaiseksi. Hänen teoksensa "Irinan kuolemat" (2015) oli vuoden 2016 Runeberg-palkintoehdokkaana.


title: Asko Sahlberg

text: Romaanien lisäksi Sahlberg on kirjoittanut myös suomentanut muutamia teoksia. Hänen teoksistaan kaksi, "Eksyneet" ja "Tammilehto", on käännetty ruotsiksi. Sahlbergin kirjoja on käännetty myös saksaksi ja tšekiksi.


title: Asko Sahlberg

text: Siirtolaissarjan aloittavassa esikoisteoksessaan "Pimeän ääni" (2000) Sahlberg kuvaa itsensä kaltaista oman tiensä etsijää. Hänen mukaansa tarina ei ole hänen tarinansa, mutta voisi olla: ”Ehkä se on tarina, joka minulta on jäänyt sattuman oikusta kokematta, mutta jota yhtä kaikki laahailen kuin todellista muistoa mukanani.” Kirjan päähenkilö on suomalainen mies, joka haluaa eroon menneisyydestään ja irti pikkuporvarillisen elämän kahleista. Päähenkilöä on verrattu Albert Camus'n sivullisiin. "Hämärän jäljet" on jatkoa esikoisteokselle. Viisi vuotta myöhemmin sama henkilö samassa miljöössä on herännyt ja palannut ihmisten pariin. Esikoisteoksen vihan tilalle on tullut myötätunto. Samaan teemaan Sahlberg palaa Göteborg-sarjan kolmannessa osassa "Paluu pimeään", jossa viiden vuoden jaksoissa elävän miehen kertomus saa päätöksensä.


title: Asko Sahlberg

text: Esikoisteoksen jälkeen ilmestynyt "Eksyneet" (2001) kertoo yhteiskunnan laitamilla liikuskelevista ihmisistä. Rankan aiheen vastapainona kieli on lyyrisen kaunista. Rujon ja kauniin sovittaminen yhteen on Sahlbergin käyttämä tehokeino. "Höyhen" (2002) kertoo poikkeuksellisesta aiheesta, kehitysvammaisesta pojasta, joka on suljettu oman ruuminsa lisäksi myös hoitolaitokseen. Sahlberg on työskennellyt Göteborgissa kehitysvammaisten hoitolaitoksissa, joissa aihe kehittyi.


title: Asko Sahlberg

text: Teoksen "Tammilehto" (2004) taustalla on vuoden 1918 tapahtumia. Teoksen eräs teema on Sahlbergille tyypillisesti sivullisuus, mikä sai kriitikot luonnehtimaan Sahlbergia uuseksistentialismin ääneksi. Teoksessa tapahtuu kerronnan siirtymä kohti eeppistä romaania. Teos ilmestyi ruotsiksi vuonna 2006, ja käännös sai runsaasti kiitosta. Teos palkittiin Ruotsissa ensimmäistä kertaa jaetulla ruotsinsuomalaisella Kaisa Vilhuinen -palkinnolla. "Yhdyntä. Reunahuomautus sotahistoriaan" (2005) kertoo vuodesta 1944, jolloin nainen ja mies kohtaavat sodan keskellä. "Helsingin Sanomien" kriitikon mukaan kirja on pieni taideteos, jonka lauseita voisi kehystää seinälle.


title: Asko Sahlberg

text: Ruotsissa palkittu "Siunaus" (2007) alkaa päähenkilö Gustafin osoittautessa pedofiiliksi, mutta kirjailija ei ota kantaa vaikeaan aiheeseen vaan vie tämän kokemaan rangaistuksen toista kautta. Aihetta käsitellään jälleen palaten vuoteen 1918, tällä kertaa ajallisesti takaperoisen kerronnan kautta. Vuonna 2010 ilmestynyt "He" on teos kaunasta, kiusaamisesta ja petoksesta. Teoksen keskushenkilöinä ovat veljekset Erik ja Henrik, jotka alkuun näyttäytyvät toistensa vastakohtina, mutta saavat kertomuksen mittaan syvempiä ulottuvuuksia. Teos on muodoltaan historiallinen romaani, mutta sisällöltään yleisinhimillinen.


title: Asko Sahlberg

text: "Herodes" ilmestyi vuonna 2013 ja oli Finlandia-palkintoehdokkaana. "Yö nielee päivät" (2014) on Sahlbergin Göteborg-sarjan neljäs teos, jota hän sanoo henkiseksi pääteoksekseen.


title: Asko Sahlberg

text: Sahlbergin kieltä on kuvattu runolliseksi ja tiiviiksi. Teoksia on toisaalta kuvattu myös pateettisiksi ja liioitteleviksi.


title: Letícia

text: Amazon on kaupungin kohdalla purjehduskelpoinen, ja Leticia on Kolumbian ainoa satama tämän joen rannalla. Se on aivan sekä Perun että Brasilian rajalla, ja Brasilian puolella siihen rajoittuu suurin piirtein samankokoinen Tabatingan kaupunki, jonka kanssa Leticia muodostaa löyhän kaupunkialueen joen rannalla.


title: Letícia

text: Leticiaan pääsee lentäen Bogotasta, lentomatka kestää kaksi tuntia, ja pikaveneillä Perun Iquitosista.


title: Letícia

text: Kaupunki ja suurehko alue sen pohjoispuolella oli aiemmin perulaisten asuttama nimellä San Antonio, mutta 1900-luvun alun rajakiistoissa, joihin liittyi myös riitoja niin Ecuadorin kuin Brasiliankin kanssa, alue päätyi lopulta Kolumbian hallintaan.


title: Letícia

text: Kaupungin merkitys Kolumbian talouselämään ja politiikkaan on vähäinen, vaikka rajakaupunkina se onkin aiemmin ollut ajoittain yksi huumekaupan vähäisemmistä keskuksista. Matkailu on silti aina ollut merkittävää Leticiassa, johtuen paljolti siitä, etteivät lähes koko muuta Kolumbiaa vaivaavat poliittiset ongelmat, kuten kapinaliikkeet ja puolisotilaalliset joukot, juurikaan kosketa eteläisiä viidakoita.


title: Yhtiömuoto

text: Yhtiömuoto tai yritysmuoto on oikeudellinen muoto, jolla harjoitetaan taloudellista toimintaa. Tässä artikkelissa käsitellään yhtiö- ja yritysmuotoja sekä niihin läheisesti liittyviä verotuskäsitteitä. Yhtiömuoto käy tavallisesti ilmi yhtiön (yrityksen) toiminimestä.


title: Yhtiömuoto

text: Yritystoimintaa voi harjoittaa yhtiönä, muuna yhteisönä tai luonnollisena henkilönä. Yritystoiminnan harjoittamiseksi yrittäjä tai yrittäjät perustavat usein yhtiön, jonka nimissä yritystoimintaa harjoitetaan. Yritystoimintaa voi harjoittaa myös yksityishenkilönä eli "toiminimiyrittäjänä" ilman erillistä yhtiötä.


title: Yhtiömuoto

text: Yhtiö ei välttämättä harjoita yritystoimintaa. Tietyt yhtiömuodot (kuten asunto-osakeyhtiö) on tarkoitettu erityisesti rakennusten hallintaa varten.


title: Yhtiömuoto

text: Yhtiö- tai yritysmuodon valintaan vaikuttavat mm. osallistujat, päätöksentekojärjestelmä ja -vapaus, riski, verotus, joustavuus, voitonjako ja sukupolvenvaihdosmahdollisuudet.


title: Yhtiömuoto

text: Suomessa yhtiöiden tulee rekisteröityä Patentti- ja rekisterihallituksen ylläpitämään kaupparekisteriin.


title: Yhtiömuoto

text: Yleisiä yhtiömuotoja Suomessa ovat:Henkilöyhtiöksi kutsutaan yhtiötä, jossa ainakin yksi omistajista vastaa yhtiön mahdollisista veloista omalla omaisuudellaan. Henkilöyhtiömuotoja ovat kommandiittiyhtiö ja avoin yhtiö. Henkilöyhtiön vastakohta on pääomayhtiö (kuten osakeyhtiö).


title: Yhtiömuoto

text: Erityisiä (erityislaeilla säänneltyjä) yhtiö- ja yritysmuotoja Suomessa ovat muun muassa:Myös sellaiset yhteisöt kuin taloudellinen yhdistys, aatteellinen yhdistys, hypoteekkiyhdistys ja säätiö saattavat harjoittaa yritystoimintaa.


title: Yhtiömuoto

text: Seuraavienkin yhteisöjen toiminnan tarkoitus on taloudellinen: asumisoikeusyhdistys, sijoitusrahasto, lainajyvästö ja siemenrahasto.


title: Yhtiömuoto

text: Yksityinen elinkeinonharjoittaja eli ns. "toiminimiyrittäjä" ei ole yhtiö, vaan luonnollinen henkilö eli ihminen. Yksityinen elinkeinonharjoittaja voi halutessaan käyttää erityistä toiminimeä. Tällöinkään kyseessä ei ole yhtiö. Toiminimi ei siis ole yhtiömuoto.


title: Yhtiömuoto

text: Maatalousyrittäjä on luonnollinen henkilö, joka harjoittaa maataloutta, kalastusta tai poronhoitoa. Maatalousyrittäjä voi toimia tavanomaisen yhtiön kautta tai ilman yhtiötä.


title: Yhtiömuoto

text: Verotuksessa käytetään myös käsitteitä "yhteisö", "yhtymä" sekä "yhteisetuus". Ne eivät itse ole yhtiömuotoja, mutta ne liittyvät yhtiömuotoihin.


title: Yhtiömuoto

text: "Yhteisö"-käsite kattaa verotuksessa useimmat yhtiömuodot sekä mm. yhdistykset, kunnat, seurakunnat ja valtion.


title: Yhtiömuoto

text: "Yhtymä" on verotuksessa kahden tai useamman luonnollisen henkilön tai oikeushenkilön yhteenliittymä. Verotuksessa yhtymän tulot lasketaan ja jaetaan yhtymän osakkaille. Yhtymiä ovat "elinkeinoyhtymä", "verotusyhtymä" sekä "ulkomainen yhtymä" ja "eurooppalainen taloudellinen etuyhtymä".


title: Yhtiömuoto

text: "Yhteisetuuksia" ovat verotuksessa yhteismetsä, tiekunta ja osakaskunta (kalastuskunta ja jakokunta) sekä muut niihin verrattavat yhteenliittymät. Niitä verotetaan itsenäisinä verovelvollisina.


title: Yhtiömuoto

text: Muualla yleinen, mutta Suomesta puuttuva yhtiömuoto on rajavastuuyhtiö.


title: Yhtiömuoto

text: Venäläisiä yhtiömuotoja ovat mm. OAO, ZAO, OOO (rajavastuuyhtiö), unitaarinen yritys, suljetun tyypin osakeyhtiö sekä avoimen tyypin osakeyhtiö.


title: Virpi Hämeen-Anttila

text: Virpi Helena Hämeen-Anttila (o.s. "Määttä"; 15. lokakuuta 1958 Espoo) on suomalainen tutkija, suomentaja, kuvittaja ja kirjailija.


title: Virpi Hämeen-Anttila

text: Hämeen-Anttila valmistui ylioppilaaksi Pohjois-Tapiolan yhteiskoulusta vuonna 1977 ja humanististen tieteiden kandidaatiksi Helsingin yliopistosta vuonna 1987. Vuodesta 1987 hän on opettanut Helsingin yliopistossa sanskritia ja Intian kirjallisuutta, historiaa, filosofiaa ja kulttuurihistoriaa. Hämeen-Anttila valmistui Helsingin yliopistosta filosofian maisteriksi vuonna 1996 ja on tehnyt väitöskirjaa vanhan intialaisen kertomakirjallisuuden teoriasta. Sanskritin lisäksi hän on suomentanut useista muista intialaisista kielistä kuten paalista, bengalista ja hindistä. Hän on kääntänyt myös englannista ja ranskasta.


title: Virpi Hämeen-Anttila

text: Vuonna 2002 Hämeen-Anttila sai miehensä Jaakko Hämeen-Anttilan kanssa Eino Leinon palkinnon käännöstyöstä ja monikulttuurisen kirjallisuuskuvan edistämisestä. Vuonna 2004 Tieteentekijöiden liitto nimesi Hämeen-Anttilan vuoden tieteentekijäksi. Vuonna 2008 hän sai miehensä Jaakko Hämeen-Anttilan kanssa arvostetuille vantaalaisille taiteilijoille myönnettävän Vantaan kulttuuripalkinnon.


title: Virpi Hämeen-Anttila

text: Hämeen-Anttilan vuonna 2003 julkaistusta esikoisromaanista "Suden vuosi" on tehty samanniminen elokuva, joka ilmestyi vuonna 2007. Hän on kirjoittanut tyttärensä Maria Hämeen-Anttilan kanssa Nietos-sarjaa, johon kuuluu kolme vuosina 2007, 2008 ja 2009 julkaistua nuortenromaania. Lisäksi hän on julkaissut miehensä kanssa kaksi tietokirjaa ja pseudonyymillä Markus Falk yhden trillerin.


title: Virpi Hämeen-Anttila

text: Hämeen-Anttila on ollut Suomen Kirjailijaliiton johtokunnan varapuheenjohtaja vuodesta 2017.


title: Virpi Hämeen-Anttila

text: Hämeen-Anttila asuu Vantaalla. Hän on kertonut, että hänellä on henkistä väkivaltaa harjoittaneesta isästään johtuen dissosiatiivinen identiteettihäiriö. Hämeen-Anttila kuvaa ilmiötä omaelämäkerrallisessa kirjassa "Tapetinvärinen".Pseudonyymi Virpi Hämeen-Anttilan ja Jaakko Hämeen-Anttilan yhteiselle trillerikirjailijalle


title: Sk

text: Sk tarkoittaa seuraavia:


title: Sm

text: Sm tarkoittaa seuraavia:


title: Antti Huovila

text: Antti Huovila (s. 9. toukokuuta 1970 Anjala) on suomalainen iskelmälaulaja. Hän voitti Syksyn sävel -kilpailun vuonna 2000 kappaleella ”Vaskikellot”. Muita Huovilan suosittuja lauluja ovat esimerkiksi ”Lainsuojaton”, ”Sata kitaraa”, ”Muuttolinnut” ja ”Revontulihäät”.


title: Antti Huovila

text: Vuonna 2001 Huovila valittiin Suomen ensimmäiseksi Iskelmä-Finlandia-voittajaksi. Voittajan valinnasta päätti Jukka Virtanen.


title: Antti Huovila

text: Ennen uraansa laulajana Huovila soitti bassokitaraa yhtyeessä Rockets.


title: Antti Huovila

text: 2010-luvun alkuvuosina Huovila piti pitkän esiintymistauon, jonka aikana hän päivitti vanhan rakennusalan työnjohdollisen koulutuksensa ja työskentelee nykyään alalla. Kesällä 2017 häneltä julkaistiin single ”Sydänjää”, ja hän kertoi aikovansa jälleen alkaa keikkailla.


title: Sisäministeriö

text: Sisäministeriö tarkoittaa valtion sisäisistä asioista vastaavaa ministeriötä tai valtionhallinnon osastoa.


title: Sisäministeriö

text: Wikipediassa sillä voidaan viitata seuraaviin artikkeleihin:


title: Eino Leinon palkinto

text: Eino Leinon palkinto on Eino Leinon mukaan nimetty suomalainen kirjallisuuspalkinto, jota on jaettu vuodesta 1956 alkaen. Kirjailija voidaan palkita sillä vain kerran.


title: Eino Leinon palkinto

text: Eino Leinon Seura jakaa palkinnon vuosittain yhdelle kirjailijalle arvokkaasta teoksesta tai arvokkaana pidettävästä julkaisutoiminnasta. Palkinto jaetaan kotimaisen kirjallisuuden tai sen tutkimuksen alalta ja sen etusijalla on runous.


title: Eino Leinon palkinto

text: Palkintosumma on 5 200 euroa ja sen on lahjoittanut vuodesta 1995 Suomen Kirjasäätiö. Palkittu saa myös kunniakirjan ja Lauri Leppäsen suunnitteleman mitalin.


title: Eino Leinon palkinto

text: Lähde


title: Marita Taavitsainen

text: Marita Taavitsainen (oikealta nimeltään Marita Natri o.s. Taavitsainen, s. 24. elokuuta 1968 Kotka) on suomalainen iskelmälaulaja. Hänet valittiin vuonna 1995 Tangokuningattareksi.


title: Marita Taavitsainen

text: Taavitsaisen varsinainen läpimurto tapahtui vuonna 1998, jolloin hän voitti Syksyn sävel -kilpailun kappaleella ”André”.


title: Marita Taavitsainen

text: Vuonna 2006 Taavitsainen osallistui Suomen Euroviisukarsintaan kappaleilla ”Antaudun” ja ”Enkeli itkee”. ”Enkeli itkee” sijoittui kahdenneksitoista.Marita Taavitsainen oli kahden vuoden ajan kihloissa harmonikkataiteilija Jarmo Tinkalan kanssa 1990-luvun lopulla. Kihlaus päättyi vuonna 2000.


title: Marita Taavitsainen

text: Vuonna 2008 Taavitsainen avioitui Tomi Natrin kanssa ja he erosivat vuonna 2018. Pariskunnalla on kaksi tytärtä, Iines (s. 2009) ja Stella (s. 2011). Taavitsainen seurustelee Pasi-nimisen miehen kanssa.


title: Valtatie 1 (Viro)

text: Valtatie 1 (Eurooppatie 20) kulkee Pohjois-Virossa Tallinnasta Rakveren, Kohtla-Järven ja Jõhvin kautta Venäjän rajalle Narvaan. Tie jatkuu Venäjällä Pietariin. Tiestä käytetäänkin Tallinnassa, Maardussa ja Narvassa nimeä "Peterburi tee". Valtatie on 212,6 kilometriä pitkä.


title: Valtatie 1 (Viro)

text: Valtakunnallisessa yleissuunnitelmassa "Eesti 2010" tie tunnetaan nimellä "Via Vironia".


title: Valtatie 1 (Viro)

text: Tie on moottoritien kaltaista pääkaupungista lähelle Rakveren kaupunkia. Tiellä saa kuitenkin kulkea myös jalan ja polkupyörällä ja sillä on leveä piennar.


title: Valtatie 1 (Viro)

text: Tie kulkee kolmessa maakunnassa ja vuoden 2017 kuntauudistuksen jälkeen 14 kunnassa.


title: Hans Christian Ørsted

text: Hans Christian Ørsted (14. elokuuta 1777 – 9. maaliskuuta 1851) oli tanskalainen fyysikko ja kemisti, johon Immanuel Kantin ajattelu vaikutti syvästi.


title: Hans Christian Ørsted

text: Vuonna 1820 hän huomasi sähkön ja magnetismin välisen yhteyden yksinkertaisella kokeella, jossa hän osoitti, että johto, jossa kulkee sähkövirtaa, muuttaa kompassineulan suuntaa.


title: Hans Christian Ørsted

text: Hans Ørsted syntyi tanskalaisessa pikkukaupungissa Rudkøbingissä vuonna 1777. Kööpenhaminan yliopistoon hän meni vuonna 1794 ja opiskeli siellä filosofiaa ja valmistuikin filosofian tohtoriksi vuonna 1799. Ørsted opiskeli siellä myös farmasiaa, astronomiaa, kemiaa ja matematiikkaa.


title: Hans Christian Ørsted

text: 1800-luvulla Alessandro Volta keksi galvaaniset paristot, mistä Ørsted innostuikin tutkimaan sähköä ja johtavuutta. Myöhemmin tehdessään tutkimusta vuonna 1813 Berliinissä hän kirjoitti kuuluisan tutkielman sähköisen ja kemiallisen voiman yhteydestä. Tässä tutkielmassa hän toi ensimmäistä kertaa esille idean sähkön ja magnetismin suhteesta. Tuolloin ei siis vielä tiedetty, että liikkuva varaus luo ympärilleen magneettikentän. Kokeellisesti Ørsted huomasi tämän ilmiön vasta vuonna 1820 luennoidessaan opiskelijoille, kun hän havaitsi kompassineulan heilahtavan joutuessaan lähelle platinasta valmistettua sähköjohtoa. Ørstedin havainto sai André-Marie Ampèren luomaan matemaattisen mallin liikkuvien varauksien välisestä magneettisesta voimasta.


title: Hans Christian Ørsted

text:
Ørsted teki huomattavan löydön myös kemiassa vuonna 1819 löytäessään piperiinin. Vuonna 1825 hän pystyi ensimmäistä kertaa tuottamaan alumiinia.
Norwegian Air Shuttle on maalauttanut Ørstedin kuvan yhden Boeing 737-800 -koneensa pyrstöön.


title: Friedrich Wilhelm August Argelander

text: Friedrich Wilhelm August Argelander (22. maaliskuuta 1799 Memel, Preussi – 17. helmikuuta 1875) oli suomalais-preussilainen tähtitieteilijä. Argelanderin isänisä oli syntynyt 1729 Suomen Pernajassa ja kuului suomalaiseen Argillander-pappissukuun.


title: Friedrich Wilhelm August Argelander

text: Argelander opiskeli Friedrich Besselin johdolla Königsbergissä ja suoritti tohtorin tutkintonsa vuonna 1822. Hänen väitöskirjan nimi oli "De observationibus astronomicis a Flamsteedio institutis dissertatio". Suomessa Argelander oli vuosina 1823–1837 ensin Turussa observaattorina ja sitten Helsingissä observatorion johtajana. Hän toimi tähtitieteen professorina Keisarillisessa Aleksanterin-Yliopistossa vuosina 1828–1837. Hän määritti Turussa tekemiensä havaintojen perusteella ensimmäisenä Auringon apeksiliikkeen suunnan luotettavasti. Argelander suunnitteli yhdessä Carl Ludvig Engelin kanssa Helsingin observatorion, joka valmistui 1834. Vuonna 1837 hän muutti Bonniin, missä hän tutustui kuningas Fredrik Vilhelm IV:een, joka noustuaan valtaan 1840 perusti observatorion. Argelanderista tuli observatorion johtaja. Bonnissa Argelander kehitti positioastronomiaa ennennäkemättömälle tasolle. Vuosina 1852–1859 hän julkaisi yhdessä Adalbert Kruegerin ja Eduard Schönfeldin kanssa Bonner Durchmusterung-luettelon, joka sisälsi 324 000:n tähden sijainnit ja kirkkaudet.


title: Friedrich Wilhelm August Argelander

text: Argelander oli oikeastaan myös ensimmäisiä tähtitieteilijöitä, joka tutki muuttuvia tähtiä. Vuonna 1863 hän perusti kansainvälisen tähtitieteilijöiden järjestön "Astronomische Gesellschaftin" ja samana vuonna hän voitti myös Royal Astronomical Societyn kultamitalin.


title: Friedrich Wilhelm August Argelander

text: Turun palon aikana Argelander oli tekemässä havaintoja Vartiovuoren tähtitornissa. 4. syyskuuta 1827 hän teki viimeisen havainnon Beta Aquilae -tähdestä. Havainnon perässä on saksankielinen merkintä: ""Tässä keskeytti havainnot hirveä tulipalo, joka pani Turun tuhkaksi.""


title: Kivestulehdus

text: Kivestulehdus (orkiitti) on tulehdus, joka aiheuttaa turvotusta ja aristusta kiveksissä. Taudin oireisiin kuuluvat myös veren esiintyminen spermassa ja joissain tapauksissa kuume. Kivestulehdus saattaa johtaa miehen hedelmättömyyteen, mutta muuten tauti ei ole yleensä vaarallinen.


title: Kivestulehdus

text: Kivestulehdus voi tulla sikotaudin komplikaationa. Sikotautiin sairastuneista miehistä noin 30–40 prosenttia saa kivestulehduksen. Kivestulehdusta voi lisäksi esiintyä tippurin ja virtsateiden tuberkuloosin kanssa.


title: Kivestulehdus

text: Lisäkiveksen tulehdus on varsinaista kivestulehdusta yleisempi vaiva.


title: Christoph Willibald Gluck

text: Christoph Willibald (von) Gluck (2. heinäkuuta 1714 Erasbach, Baijeri – 15. marraskuuta 1787 Wien, Itävalta) oli saksalainen oopperasäveltäjä, jonka vaikutus klassismin ajan oopperaan oli merkittävä.


title: Christoph Willibald Gluck

text: Gluck uudisti kuuluisimman oopperansa "Orfeo ed Euridice" ("Orfeus ja Eurydike") avulla oopperan muotokieltä karsimalla pois virtuoosimaiset aariat. Hän pyrki säveltämään musiikkia, joka tukisi draamaa parhaimmalla tavalla, niin että sanat ja sävel muodostaisivat draamallisen kokonaisuuden. Hän myös vaikutti siihen, että vähensi resitatiivin osuus oopperataiteessa väheni.


title: Nino Laurenne

text: Nino Laurenne on suomalainen muusikko ja tuottaja. Hänet tunnetaan parhaiten perustamansa Thunderstone ja Hevisaurus-yhtyeiden kitaristina ja taustalaulajana. Aikaisemmin hän on laulanut ja soittanut kitaraa Antidote-yhtyeessä.


title: Nino Laurenne

text: Soittamisen ohella Laurenne toimii studiopäällikkönä, tuottajana ja ääniteknikkona Sonic Pump -studiolla Helsingin Sörnäisissä. Hän on tuottanut muun muassa Idols-voittaja Ari Koivusen debyyttialbumin "Fuel for the Fire" (2007), Lordin albumin "Deadache" (2008), Lost Societyn albumin "Fast Loud Death" (2013), sekä "Guitar Heroes" -albumin, jossa esiintyy Suomen eturivin kitaristit. Laurenne käyttää ESP-merkkisiä kitaroita.


title: Credit default swap

text: Credit default swap (CDS) on luottoriskijohdannainen, jonka avulla voi suojata riskipitoisen lainan siltä varalta, että sen saaja ei pysty maksamaan sitä takaisin. Tämän avulla suojataan yleensä joukkovelkakirjoja eli obligaatioita ja valtiolainoja. Johdannaisen kautta saadun vakuutuksen ostohinta on sitä suurempi, mitä todennäköisemmäksi maksukyvyttömyys arvioidaan. CDS:n haltija saisi maksukyvyttömyyden toteutuessa merkintähinnan, 100%, takaisin joka tapauksessa ja tappion kantaisi CDS:n myyjä. CDS on liikkeellelaskijalta ylikurssattu (hinta >100%), jolloin CDS:n ostaja "maksaa" vakuutuksesta ja kohteen maksukyvyttömyydessä liikkeellelaskija tienaa ylikurssin.


title: Credit default swap

text: Credit default swappeja myyvät rahoituslaitokset, kuten pankit sekä korkean riskin ja tuoton hedgerahastot.


title: Credit default swap

text: "Nude" Credit default swap on CDS, jonka haltija eli sijoittaja ei ole taustalla olevan lainan antaja. Keinottelijat voivat ostaa CDS:iä ja siten ikään kuin lyödä vetoa hallitusten maksukyvyttömyydellä. Mitä suurempi hallituksen maksuhäiriön mahdollisuus on, sitä suurempi on myös CDS:n arvo vakuutuksena. EU suunnittelee käytännön kieltämistä.


title: Juhani Sipiläinen

text: Kyösti Juhani Sipiläinen (s. 7. joulukuuta 1931 Terijoki) on entinen kansanedustaja, kansakoulunopettaja, rehtori ja opetusneuvos. Hän on toiminut opettajien ammattiyhdistystoiminnassa paikallisella ja kansallisella tasolla. Sipiläinen oli Lappeenrannan kaupunginvaltuuston varapuheenjohtaja 1973–1984 ja kaupunginhallituksen varapuheenjohtaja 1979–1984. Hänelle myönnettiin opetusneuvoksen arvonimi vuonna 1992.


title: Juhani Sipiläinen

text: Sipiläinen kirjoitti ylioppilaaksi Järvenpään yhteiskoulusta vuonna 1953. Kansakoulunopettajaksi hän valmistui Helsingin opettajakorkeakoulusta vuonna 1957. Sipiläinen työskenteli kansa- ja peruskoulun opettajana sekä koulunjohtajana Enonkoskella ja Ruotsinpyhtäällä 1954–1957 ja vuodesta 1957 Lappeenrannassa. Kouluhallintotutkinnon Sipiläinen suoritti vuonna 1974.


title: Juhani Sipiläinen

text: Liberaalisen kansanpuolueen kansanedustajana Sipiläinen toimi vuosina 1975–1979. Nykyisin hän asuu Helsingissä. Sipiläinen meni naimisiin Mirja Mäkisen (s. 1932) kanssa vuonna 1957. Heillä on kolme lasta.


title: Don Wilson

text:
Don Wilson (s. 10. helmikuuta 1933 Tacoma, Yhdysvallat) on yhdysvaltalainen muusikko, joka tunnetaan The Ventures -yhtyeen komppikitaristina sekä sooloilevana muusikkona.
Don Wilson on The Venturesin ainoa jäsen, joka on vaikuttanut yhtyeessä koko ajan. Hän on The Venturesin alkuperäisjäsen. Don Wilson on julkaissut myös muutamia soololevyjä.


title: Skeet

text: Skeet on ampumaurheilua, jossa pyritään ampumaan lentäviä savikiekkoja haulikolla. Pääasiallinen ero trap- ja skeet-ammunnan välillä on kiekkojen lentosuunta. Trap-lajeissa ammutaan viideltä paikalta ampujasta poispäin lentäviä kiekkoja, skeetissä ampumapaikkaa, samoin kuin kiekkojen määrää ja lentosuuntaa ampujasta nähden vaihdellaan. Kilpailuissa käytetään yleensä päällekkäispiippuista haulikkoa, mutta joskus myös pumpputoimista, rinnakkaispiippuista tai itselataavaa haulikkoa. Haulikkoammunnassa pyritään simuloimaan linnunmetsästystä.


title: Skeet

text: Skeetissä ampumarata on puoliympyrän muotoinen. Puoliympyrän kaaren molemmissa päissä on heitintornit; oikeassa päässä matala ja vasemmassa päässä korkea. Tornien etäisyys toisistaan on noin 36 metriä. Ampumapaikkoja on kahdeksan. Paikka numero 8 sijaitsee tornien välisellä linjalla keskellä rataa. Paikka 1 on korkean ja paikka 7 matalan tornin edessä. Paikat 2–6 sijaitsevat puoliympyrän kaarella noin kahdeksan metrin päässä toisistaan.


title: Skeet

text: Korkeasta tornista kiekot heitetään kolmen metrin korkeudelta vinosti matalaa tornia kohti, ja matalasta tornista metrin korkeudelta kohti korkeaa. Kiekot lentävät noin 90 kilometrin tuntinopeudella, ja lentopituus on noin 65–67 metriä.


title: Skeet

text: Haulipanos on enintään 24 g ja pyöreiden haulien halkaisija on max. 2,5 mm (yleensä noin 2 mm). Patruunassa on 300–400 haulia. Haulien lentomatka noin 200 metriä (2 mm) tai noin 250 metriä (2,5 mm).


title: Skeet

text: Skeet-kilpailussa ammutaan miehillä viisi ja naisilla kolme 25 kiekon kierrosta, jonka jälkeen kuudelle parhaalle vielä ratkaiseva 25 kiekon finaali. Ampujat on jaettuina kuuden ryhmiin, ja ampumapaikat käydään läpi numerojärjestyksessä. Kierroksen 25 kiekosta yhdeksän on yksittäiskiekkoja, ja kahdeksan kaksoiskiekkoa, jotka lentävät ilmassa samanaikaisesti.


title: Skeet

text: Kultakin paikalta ammutaan yksittäis- ja/tai kaksoiskiekot kullakin kierroksella tietyn kaavan mukaisesti, eri torneista eri järjestyksessä heitettynä seuraavan taulukon esittämän kaavan mukaisesti:


title: Skeet

text: Ampujan alkuasennossa aseen perä on lantioluun harjan korkeudella ja katse on suunnattuna kiekon lähtösuuntaan. Ampujan rintamasuunta on radan keskisuuntaan, aseen piippu on noin silmien korkeudella. Kiekko lähtee liikkeelle ampujan äänimerkistä 0–3 sekunnin kuluessa. Kiekon lähdettyä liikkeelle asetta nostetaan olkaan ja sitä viedään kiekon lentoradan mukaisesti, kunnes laukaus tapahtuu. Kutakin kiekkoa saa ampua vain kerran, ja kaksoiskiekoissa ammutaan ensiksi ampujaa lähempänä olevan tornin kiekko.


title: Skeet

text: Skeet on ollut olympialaji vuodesta 1968, ja miehet ja naiset kilpailivat samassa sarjassa 1992 Barcelonan olympialaisiin saakka, jossa kultaa voitti kiinalainen nainen Shan Zhang. Tämän jälkeen siirryttiin sukupuolijaon mukaiseen sarjajakoon ja 1996 ohjelmassa oli vain miesten skeet. Naisten skeet-ammunta on ollut olympiaohjelmassa 2000 Sydneyn kisoista lähtien.


title: Bob Bogle

text: Robert Lenard ”Bob” Bogle (16. tammikuuta 1934 Wagoner, Oklahoma – 14. kesäkuuta 2009) oli yhdysvaltalainen muusikko. Hänet tunnetaan parhaiten Rock and Roll Hall of Fameen valitun The Ventures -yhtyeen perustajajäsenenä. Hän ja Don Wilson perustivat The Venturesin vuonna 1958 ja hän toimi alun perin yhtyeen soolokitaristina, mutta siirtyi muutama vuosi myöhemmin basistiksi. Ennen musiikkiuraansa he molemmat työskentelivät rakennustyöläisinä. Bogle siirtyi eläkkeelle vuonna 2005, jolloin hänet korvasi Bob Spalding. Hän sairasti viimeiset elinvuotensa non-Hodgkinin lymfoomaa ja kuoli kesäkuussa 2009, 75-vuotiaana.


title: Helmi ja Heikki

text: Helmi ja Heikki eli Touhulan perhe () on Murat Bernard "Chic" Youngin kehittämä ja King Features Syndicaten levittämä sarjakuva. Youngin kuoleman jälkeen 1973 sarjaa alkoi piirtää hänen poikansa Dean Young. Helmi ja Heikki ilmestyy yksirivisenä strippinä ja viikonloppuisin myös nelirivisenä. Sarjaa julkaisee noin 2 300 lehteä 55 maassa 35 kielellä. "Helmi ja Heikki" on esiintynyt suomeksi myös nimillä "Akseli ja Anni" ja "Tipsa ja Totti".


title: Helmi ja Heikki

text: Ensimmäinen Blondie-strippi julkaistiin Yhdysvalloissa 8. syyskuuta 1930. Vuonna 2005 sarjakuva juhlisti 75-vuotista ilmestymistään sarjalla, jossa esiintyi muiden sarjojen piirroshahmoja.


title: Helmi ja Heikki

text: Päähenkilöt ovat "Heikki Heikkinen" ("Akseli Touhula", Dagwood Bumstead) ja tämän vaimo "Helmi Heikkinen" ("Anni Touhula", Blondie Bumstead, o.s. Boopadoop). He menivät naimisiin stripissä 17. helmikuuta 1933 ja saivat kaksi lasta, tytön "Kikin" (Cookie) ja pojan "Aleksanterin" (Alexander, alun perin Baby Dumpling). Heillä on myös koira "Sirkka" (Daisy). Miljonäärin poika Heikki jäi perinnöttömäksi ja työskentelee "Julius Tiitisen" (Julius C. Dithers, vaimo "Veera Tiitinen"/Cora Dithers) firmassa ja Helmillä on oma pitopalvelu naapurinsa "Tytti Nuutisen" (Tootsie Woodley, mies "Paavo Nuutinen"/Herb Woodley) kanssa. Naapurustossa on myös eloisa pikkupoika "Elmo" (Elmo Tuttle). Muita hahmoja ovat postinkantaja (Mr. Beasley), kuppilan kokki, kolme työntekijätoveria, jotka kulkevat Heikin kanssa kimppakyydissä (yksi näistä on naapuri Paavo Nuutinen), ja Heikin parturi.


title: Helmi ja Heikki

text: Suomen Kuvalehdessä Helmi ja Heikki alkoi ilmestyä 21. tammikuuta 1956. Sarjakuva ilmestyy 15 eri lehdessä, kuten Suomen Kuvalehdessä kokosivun sarjakuvana viimeisellä sivulla. Monissa sanomalehdissä (muun muassa Aamuposti, Etelä-Suomen Sanomat, Karjalainen, Kaleva, Kymen Sanomat, Turun Sanomat, Warkauden lehti ym.) sarjakuva ilmestyy nimellä "Touhulan perhe".


title: Helmi ja Heikki

text: Yhdysvalloissa tehtiin kaksi animoitua tv-spesiaalia perustuen näyteltyyn Blondie-sarjaan. Molemmat jaksot on julkaistu myös Suomessa vhs:llä 1990-luvulla Golden Voicen suomenkielisellä jälkiäänityksellä nimillä "Helmi ja Heikki" ja "Helmi & Heikki - hääpäivä ja rankka päivä" .Monikerroksiset kerrosvoileivät tunnetaan Yhdysvalloissa nimellä "Dagwood sandwich" sarjan päähenkilön mukaan.


title: Nokie Edwards

text: Nole "Nokie" Edwards (9. toukokuuta 1935 Lahoma, Oklahoma – 12. maaliskuuta 2018) oli yhdysvaltalainen muusikko. Hän oli The Venturesin alkuperäinen ja tunnetuin soolokitaristi. Hän levytti myös sooloalbumeita.


title: Nokie Edwards

text: Edwards lähti The Venturesista vuonna 1968, mutta palasi siihen vuonna 1973. Siinä välissä hän levytti useita sooloalbumeita. Edwardsin toinen jakso The Venturesissa kesti vuoteen 1984, jolloin hän muutti Nashvilleen counrtykitaristiksi. Uransa loppuvaiheissa Edwards esiintyi myös televisiossa, ja hänellä oli rooli muun muassa sarjassa "Deadwood".


title: Mel Taylor

text:
Mel Taylor (24. syyskuuta 1933 New York - 11. elokuuta 1996 Los Angeles) oli yhdysvaltalainen muusikko. Hänet muistetaan The Venturesin tunnetuimpana ja pitkäaikaisimpina rumpalina (jäsenenä yhtyeessä 1962-1996). Mel Taylor menehtyi vuonna 1996 Los Angelesissa kesken keikkakiertueen.
Melin poika, Leon Taylor vaikuttaa nykyisin The Venturesin rumpalina.


title: Leon Taylor

text: Melvin Leon Taylor (s. 23. syyskuuta 1955 Johnson City, Tennessee) on yhdysvaltalainen muusikko. Hän toimii The Ventures -yhtyeen nykyisenä rumpalina. Leon liittyi yhtyeeseen vuonna 1996 isänsä Mel Taylorin kuoltua kesken kiertueen.


title: Gerry McGee

text:
Gerald (Gerry) James McGee (s. 17. marraskuuta 1937 Eunice, Louisiana) on yhdysvaltalainen muusikko. Gerry McGee toimii The Ventures -yhtyeen nykyisenä soolokitaristina.
Gerry liittyi The Venturesiin ensimmäisen kerran vuonna 1968 ja lähti yhtyeestä vuonna 1972. Hän on soittanut yhtyeessä myös 1980-luvulla ja on palannut uudelleen yhtyeeseen viime vuosina.


title: Skip Moore

text: Skip Moore on yhdysvaltalainen muusikko. Hän toimi The Ventures -yhtyeen alkuperäisenä rumpalina ja kuului yhtyeeseen vuosina 1958–1962. The Venturesin jälkeen hän on toiminut muun muassa sessiomuusikkona.


title: Hattutemppu

text: Hattutempuksi ( tai "hat trick") kutsutaan urheilusuoritusta, jossa sama pelaaja tekee kolme maalia saman ottelun aikana. Hattutemppua sanotaan ”puhtaaksi”, kun maalit tehdään peräkkäin ilman, että kukaan muu pelaaja tekee maalia siinä välissä. Sanontaa epäillään käytetyn alun perin kriketissä.


title: Hattutemppu

text: Jääkiekossa hattutemppua kutsutaan myös "kypärätempuksi". Gordie Howen hattutempuksi kutsutaan sitä, kun jääkiekkoilija tekee samassa pelissä maalin, maaliin johtavan syötön ja osallistuu tappeluun.


title: Hank Marvin

text: Hank B. Marvin (s. 28. lokakuuta 1941 Newcastle, Englanti, syntymänimeltään Brian Rankin) on englantilainen kitaristi. Hänet tunnetaan parhaiten The Shadows -yhtyeen soolokitaristina ja johtohahmona. Hank Marvin on julkaissut myös useita sooloalbumeita.


title: Hank Marvin

text:
Hank Marvin aloitti musiikkiharrastuksensa lapsena pianonsoitolla, mutta siirtyi myöhemmin kitaran soittamiseen. Hän käyttää pääasiassa Fender Stratocaster -kitaraa.
Hank Marvinin tavaramerkkinä voidaan pitää täysin uniikkia tapaa käyttää kitaran tremolokampea luodessaan kautta maailman tunnettuja The Shadows -soundeja.


title: Hank Marvin

text: Hänet ovat esikuvakseen maininneet mm. Andy Summers, Brian May, Mark Knopfler, Tony Iommi ja Ritchie Blackmore.


title: Hank Marvin

text: Vuoden 1998 Syyskuussa hän kävi Suomessa osana 40-vuotisjuhlakiertuetta ja esiintyi Finlandia-talossa ja Tampere-talossa. Ohjelmistoon kuului sekä hittejä The Shadows -ajoilta, soolouran kappaleita että poikkeuksellisempia valintoja kuten Jean-Michel Jarren Oxygène IV.


title: Hank Marvin

text: Hank Marvin on asunut vuodesta 1986 Länsi-Australian Perthissä.


title: Maija-Liisa Peuhu

text: Maija-Liisa Peuhu (Peuhu-Kulha; s. 20. tammikuuta 1942 Kuusankoski) on suomalainen näyttelijä. Hänet tunnetaan parhaiten Ulla Taalasmaan roolista MTV3:n "Salatut elämät" -saippuasarjassa.


title: Maija-Liisa Peuhu

text: Maija-Liisa Peuhu pääsi 18-vuotiaana Suomen Teatterikouluun (nykyinen Teatterikorkeakoulu), josta hän valmistui vuonna 1963. Peuhu työskenteli vakituisena (kiinnitettynä) näyttelijänä kahdenkymmenen vuoden ajan eri teattereissa: vuosina 1963–1968 Hämeenlinnan kaupunginteatterissa, 1968–1970 Kemin kaupunginteatterissa ja vuosina 1970–1983 Turun kaupunginteatterissa. Vuodesta 1983 hän on näytellyt useissa teattereissa freelancerina.


title: Maija-Liisa Peuhu

text: Peuhu on näytellyt myös elokuvissa ja animaatiosarjoissa, joihin hän antanut äänensä, muun muassa "Richard Scarryn touhukas maailma" ja "Fievel".


title: Maija-Liisa Peuhu

text: Vuosina 1998–2006 Peuhu näytteli Ulla Taalasmaata suomalaisessa "Salatut elämät" -televisiosarjassa. Roolihahmon nähtiin televisiossa viimeisen kerran 23. toukokuuta 2007 esitetyssä jaksossa. Syksyllä 2009 Peuhu palasi sarjan kuvauksiin. Maaliskuussa 2010 Peuhu kertoi jättäneensä sarjan kuvaukset. Peuhu palasi sarjaan syksyllä 2013 ja on esiintynyt siitä eteenpäin aktiivisesti.


title: Maija-Liisa Peuhu

text: "Salatuista elämistä" pitämänsä tauon aikana Peuhu näytteli viidessä eri teatterissa viidessä eri roolissa, muun muassa kesällä 2008 Mustion Linnan kesäteatterissa.


title: Maija-Liisa Peuhu

text: Peuhu on naimisissa Keijo K. Kulhan kanssa. Peuhulla on kaksi lasta, tytär ja poika.


title: Valtatie 2 (Viro)

text: Valtatie 2 (Eurooppatie E263) on Viron pohjois–etelä-suuntaisia pääväyliä. Se kulkee Tallinnasta Paiden, Põltsamaan, Tarton ja Võrun kaupunkien kautta maan kaakkoisrajalle Venäjän Pihkovan ja Latvian Riian kaupunkien väliselle E77-tielle (valtatie 7). Valtatie 2 on 287,8 kilometriä pitkä.


title: Valtatie 2 (Viro)

text: Valtakunnallisessa yleissuunnitelmassa "Eesti 2010" tie tunnetaan nimellä "Via Estica".


title: Valtatie 2 (Viro)

text: Tie kulkee kuuden maakunnan ja seuraavien kuntien halki:


title: Sanna Lius

text: Sanna Lius (o.s. "Luostarinen", s. 26. lokakuuta 1976 Imatra) on suomalainen näyttelijä. Hän on näytellyt viisi vuotta Teatteri Violetissa Hyvinkäällä sekä esiintynyt tv-mainoksissa ja pienissä tv-rooleissa. Lius tunnetaan parhaiten "Salatut elämät" -sarjasta, jossa hän näytteli Elina Taalasmaata.


title: Sanna Lius

text: Lius kuului "Salattujen elämien" alkuperäisiin hahmoihin. Hän näytteli sarjassa vuoden 2007 puoliväliin asti, lyhyttä syksyllä 2006 pitämäänsä kahden kuukauden taukoa lukuun ottamatta. Liuksen poistuminen sarjasta nähtiin tammikuussa 2008. Häntä kuitenkin nähtiin sarjassa uudelleen marras-joulukuussa 2008 muutaman jakson ajan.


title: Sanna Lius

text: Lius on valmistunut merkonomiksi vuonna 1995. Hän on sittemmin työskennellyt toimintaterapeuttina. Lius on tehnyt myös hyvätekeväisyystyötä Tansaniassa.


title: Sanna Lius

text: Lius oli vuoteen 2013 saakka naimisissa entisen jääkiekkoilija Joni Liuksen kanssa. He asuivat Jyväskylässä ja heillä on yksi lapsi.


title: Bruce Welch

text: Bruce Welch (s. 2. marraskuuta 1941, Sussex, Englanti) on englantilainen muusikko. Hänet tunnetaan The Shadows-yhtyeen komppikitaristina ja yhtyeen toisena johtohahmona. Welch on sekä akustisen että sähköisen komppikitaran soiton uranuurtaja. Instrumentti nostettiin selvästi yhtyeen kokonais-soinnin ja kappaleiden sovituksen osaksi. Hyvänä esimerkkinä akustisesta soitosta on "Wonderful Land" jossa komppikitara on tasaveroinen orkesteroinnin ohella. Sähkökitarasta esimerkkinä on "FBI" jossa rytmikuvio johtaa kappaletta.


title: Bruce Welch

text: Welch sävelsi useita Cliff Richardin lauluista, joista esimerkiksi "Travelin' Light" sekä Richardin kanssa sävelletty "Don't Talk To Him" olivat hittejä.


title: Bruce Welch

text: Welch toimi solistina The Shadowsin edustaessa Yhdistynyttä Kuningaskuntaa (Englantia) 1975 Eurovision laulukilpailussa kappaleella Let Me Be the One sijoittuen toiseksi.


title: Bruce Welch

text: Hän on tehnyt myös muun muassa elokuva- ja televisiomusiikkia ja toiminut Cliff Richardin tuottajana.


title: Esko Kovero

text: Esko Kovero (s. 18. helmikuuta 1958 Kuusjärvi) on suomalainen näyttelijä.


title: Esko Kovero

text: Kovero tunnetaan Ismo Laitelan roolista MTV3-kanavan draamasarjassa "Salatut elämät", jossa hän on näytellyt sarjan alusta, vuodesta 1999 lähtien, poistumatta kertaakaan. Hän on esiintynyt myös muutamissa suomalaiselokuvissa, kuten vuonna 1989 ilmestyneessä "Talvisota"-elokuvassa. Ennen ryhtymistään vapaaksi näyttelijäksi hän työskenteli Vaasan kaupunginteatterissa (1983–1985), Turun kaupunginteatterissa (1985–1993) ja Tampereen Työväen Teatterissa (1993–1997).


title: Esko Kovero

text: Kovero on esiintynyt myös televisiomainoksissa, kuten 1990-luvulla Telen NMT-mainoksessa "Mökki". Vuonna 2008 hän vieraili metalliyhtye Diablon "Icaros"-albumilla, jolla hän lukee merisään kappaleessa ”Into the Sea”.


title: Esko Kovero

text: Kovero on valmistunut Teatterikorkeakoulusta teatteritaiteen maisteriksi vuonna 1983. Lisäksi hänellä on sähkö- ja instrumenttiasentajan ammattitutkinnot. Hän on ortodoksisen kirkon jäsen. Esko Kovero asuu avovaimonsa kanssa Tampereen Pispalassa ja harrastaa kalastusta. Hänellä on kaksi aikuista lasta.


title: Esko Kovero

text: Kovero on vieraillut myös "Uutisvuodossa" 13. syyskuuta 2014.


title: Kharagaulin piirikunta

text: Kharagaulin piirikunta () on piirikunta Imeretin hallintoalueella Georgiassa. Piirikunnassa on noin 27 600 asukasta (vuonna 2006) ja sen pinta-ala on 914 neliökilometriä. Sen keskus on Kharagaulin kaupunkityyppinen taajama.


title: Kharagaulin piirikunta

text: Osa suuresta Bordžomi-Kharagaulin kansallispuistosta sijaitsee Kharagaulin piirikunnan alueella. Alueelle ovat luonteenomaisia jokilaaksot, karsti ja kivennäisvesilähteet. Piirikunnassa sijaitsee Ubisin luostari, jonka Pyhän Yrjön kirkko on rakennettu 800-luvulla.


title: Jun’ichirō Koizumi

text: Jun'ichirō Koizumi (, usein Junichiro Koizumi, s. 8. tammikuuta 1942) oli Japanin pääministeri vuosina 2001–2006.


title: Jun’ichirō Koizumi

text: Koizumista tuli Japanin valtaapitävän liberaalidemokraattisen puolueen johtaja ja samalla pääministeri vuonna 2001. Koizumi tunnetaan erityisesti uudistusmielisyydestään ja hänen yrityksensä vähentää Japanin valtion velkataakkaa ja yksityistää maan postilaitos saivat maailmanlaajuista julkisuutta. Vuoden 2005 parlamenttivaaleissa Koizumin puolue saavutti yhden Japanin historian suurimmista enemmistöistä. Japanin lisäksi Koizumi puhuu myös englantia.


title: Jun’ichirō Koizumi

text: Koizumi syntyi Kanagawan prefektuurissa. Hänen isänsä, Jun'ya Koizumi, oli Japanin puolustuslaitoksen pääjohtaja ja toisen sukupolven edustaja Japanin alahuoneessa. Peruskoulutuksensa jälkeen Koizumi opiskeli Keiōn yliopistossa taloustieteitä. Myöhemmin Koizumi opiskeli myös Lontoon University Collegessa, josta hän palasi takaisin Japaniin isänsä kuoltua joulukuussa 1969.


title: Jun’ichirō Koizumi

text: Koizumi meni naimisiin Kayoko Miyamoton kanssa vuonna 1978. Avioliitto päättyi eroon vuonna 1982, ja Koizumi vannoi, että hän ei menisi enää ikinä uudestaan naimisiin. Koizumilla on kolme poikaa, joista kaksi (Kōtarō Koizumi ja Shinjirō Koizumi) asuvat hänen kanssaan. Kōtarō ja Shinjirō eivät ole tavanneet äitiään avioeron jälkeen. Pariskunnan nuorin poika, Yoshinaga Miyamoto, joka ei ollut syntynyt avioeron aikaan, ei ole koskaan tavannut isäänsä.


title: Jun’ichirō Koizumi

text: Koizumi on Elvis Presleyn, Jean Sibeliuksen ja japanilaisen rock-yhtye X Japanin fani.


title: Jun’ichirō Koizumi

text: Koizumi valittiin Japanin parlamentin alahuoneen jäseneksi toisella yrittämällä vuonna 1972. Valintansa jälkeen Koizumista tuli maan entisen pääministerin Takeo Fukudan sihteeri. Ensimmäisen kerran Koizumi nousi Japanin hallitukseen terveys- ja hyvinvointiasioista vastaava ministeriksi vuonna 1988 Noboru Takeshitan hallitukseen. Vuonna 1992 Koizumista tuli posti- ja telekommunikaatioministeri Kiichi Mijazawan hallitukseen. Vuosina 1996–1998 Koizumi toimi jälleen terveys- ja hyvinvointiasioista vastaavana ministerinä Sosuke Unon ja Ryūtarō Hashimoton hallituksissa.


title: Jun’ichirō Koizumi

text: Koizumi pyrki puolueensa johtajaksi kahdesti, vuosina 1995 ja 1999, mutta ei menestynyt johtajakilvassa häviten selvästi ensin Hashimotolle ja myöhemmin Keizō Obuchille. Huhtikuussa 2000 Yoshiro Mori seurasi vakavasti sairasta Obuchia liberaalidemokraattisen puolueen johtajana. Koizumista tuli puolueensa johtaja kolmannella yrityskerrallaan 24.4. 2001. Johtajavaaleissa Koizumi sai 298 ääntä hänen lähimmän kilpailijansa Ryutaro Hashimoton saadessa 155 ääntä. Pääministeriksi Koizumi nimitettiin 26.4. 2001. Saman vuoden heinäkuussa pidetyissä parlamentin ylähuoneen vaaleissa Koizumin johtama koalitio sai 78 paikkaa kaikkiaan 121 paikasta.


title: Jun’ichirō Koizumi

text: Sisäpolitiikassa Koizumi pyrki erityisesti etsimään uusia keinoja Japanin heikon taloudellisen tilanteen parantamiseksi. Esimerkkejä näistä pyrkimyksistä ovat yritykset yksityistää maan postilaitos, toiminta liikepankkien luottotappioiden välttämiseksi ja valtapuolue LDP:n hajautuneen rakenteen eheyttäminen. Koizumi viittasi puheissaan "kivuliaaseen muutoskauteen paremman tulevaisuuden saavuttamiseksi".


title: Jun’ichirō Koizumi

text: Koizumin kaudella Japanin liikepankkien luottotappiot vähentyivät merkittävästi ja maan yleinen taloustilanne parantui.


title: Jun’ichirō Koizumi

text: Puoluettaan Koizumi kehitti onnistuen vetoamaan urbaaniin väestöön puolueen perinteisen maaseutukannattajakunnan sijasta. Postilaitoksen yksityistämisen lisäksi Koizumin kaudella puolueen aikaisemmin kannattamia aluepoliittisia tukiaisia infrastruktuuri- ja teollisuushankkeille vähennettiin merkittävästi. Nämä muutokset aiheuttivat ristiriitaista suhtautumista Koizumiin erityisesti puolueen sisällä, mutta toisaalta hänen kansansuosionsa kasvoi merkittävästi.


title: Jun’ichirō Koizumi

text: Japanilaiset kommentaattorit pitävät Koizumin suurimpana ulkopoliittisena saavutuksena Japanin ja Yhdysvaltojen välisten suhteiden lämpenemistä. Japani tuki Yhdysvaltain johtamaa Irakin sotaa ja maan puolustusvoimien joukkoja toimi Irakissa ei-taistelutehtävissä.


title: Jun’ichirō Koizumi

text: Koizumin vierailut Yasukuni-jinja-pyhäkössä, joka on omistettu keisarin puolesta kuolleiden muistolle, aiheuttivat voimakasta paheksuntaa Aasiassa, erityisesti niissä maissa, joita Japani miehitti toisen maailmansodan aikana. Sodan päättymisen 60-vuotisjuhlallisuuksien yhteydessä vuonna 2005 Koizumi toisti aiemman pääministeri Tomiichi Murayaman lausunnon, jonka mukaan "Japani on syvästi surullinen toisen maailmansodan aikana aiheuttamistaan kärsimyksistä".


title: Jun’ichirō Koizumi

text: Pääministerikautensa alussa Koizumi oli erittäin suosittu osittain myös ulospäinsuuntautuneen luonteensa ja värikkään menneisyytensä ansiosta. Hän nimitti hallitukseensa ennätykselliset viisi naisministeriä. Hänen johtamansa hallituskoalitio voitti vuoden 2003 parlamenttivaalit ja maan talouskehityksen parantuminen lisäsi Koizumin kansansuosiota. Koizumin esittämät eläke-etujen leikkaukset osoittautuivat erittäin epäsuosituiksi ja vuoden 2004 parlamentin ylähuoneen vaaleissa Koizumin hallituskoalitio voitti pääoppositiopuolueen vain niukasti.


title: Jun’ichirō Koizumi

text: Vuonna 2005 Koizumi päätti hajottaa parlamentin alahuoneen ja järjestää ennenaikaiset vaalit, koska parlamentti vastusti Koizumin voimakkaasti ajamaa postilaitoksen yksityistämistä. Syyskuussa 2005 pidetyissä vaaleissa Koizumin suosio kasvoi merkittävästi, ja Koizumin johtama hallitus voitti vaalit selkeällä äänienemmistöllä.


title: Jun’ichirō Koizumi

text: Vuonna 2006 kun Koizumi erosi, hänen seuraajakseen tuli Shinzo Abe, jota pidettiin Koizumin suojattina.


title: Anu Palevaara

text: Anu Irmeli Palevaara (s. 14. elokuuta 1971 Helsinki) on suomalainen näyttelijä, koreografi ja tanssija.


title: Anu Palevaara

text: Palevaara on naimisissa säveltäjä-tuottaja Jussi Arosen kanssa ja heillä on helmikuussa 2001 syntynyt poika.


title: Anu Palevaara

text: Anu Palevaara opiskeli tanssia, draamaa ja laulua Laine Theatre Art -musiikkiteatterikoulussa Englannissa 1990–1993. Palevaara on tehnyt koreografioita mm. Lahden kaupunginteatterille ja Hot Club Dance Companylle. Hän on myös näytellyt naispääosan Markku Pölösen menestyselokuvassa "Kuningasjätkä" (1998) sekä televisiosarjassa "Iskelmäprinssi". Vuonna 1998 hän juonsi Tangomarkkinat Heikki Hietamiehen kanssa.


title: Anu Palevaara

text: Palevaara tunnetaan parhaiten Jenni Vainion roolista MTV3:n saippuasarjassa "Salatut elämät". Palevaara oli sarjassa mukana alusta asti, mutta vuonna 2001 hän jäi äitiyslomalle. Äitiysloman jälkeen Palevaara palasi sarjaan keväällä 2002, jolloin itse sarjassakin Jenni oli saanut lapsen, Niko Vainion. Hahmo poistui ruudusta tämän tekemän vauvojenvaihdon seurauksena marraskuussa 2011. Palevaara kertoi syyksi poistumiselle halunneensa keskittyä välillä muihin projekteihin. Hän palasi kuitenkin Jennin rooliin 28. syyskuuta 2012 esitetyssä jaksossa. Palevaaran esittämä Jenni Vainio kuoli 21. maaliskuuta 2013 esitetyssä jaksossa, jonka myötä näyttelijä jätti sarjan.


title: Anu Palevaara

text: Kesällä 2018 esitettävässä "Salattujen elämien" spin-off-sarjassa "Pihlajasatu" Palevaara palaa jälleen Jenni Vainion rooliin.


title: Valtatie 3 (Viro)

text: Valtatie 3 on Virossa pohjois–etelä-suuntainen valtaväylä. Se alkaa Koillis-Virossa sijaitsevasta Jõhvista valtatie 1:ltä. Tie kulkee etelään Peipsijärven länsirantaa seuraten, kiertää Mustveen kaupungin, jatkuu Tarton kaupungin läpi ja päättyy Valgaan Latvian rajalle. Valtatie on 219,7 kilometriä pitkä.


title: Valtatie 3 (Viro)

text: Valtakunnallisessa yleissuunnitelmassa "Eesti 2010" tie tunnetaan nimellä "Via Hanseatica".


title: Valtatie 3 (Viro)

text: Tie kulkee neljän maakunnan ja seuraavien kuntien kautta.


title: Tuomas Reunanen

text: Tuomas Reunanen (s. 30. elokuuta 1982 Kerava) on suomalainen näyttelijä. Hän on esiintynyt Ami Vainion roolissa MTV3:n saippuasarjassa "Salatut elämät" vuosina 2001–2008. Reunanen on soittanut harrastuksekseen 16 vuotta selloa. Hän on pyöräillyt maajoukkueringissä 1998–1999 ja pelannut jääkiekkoa Keravan Shakersissa I-divisioonassa. Reunanen on myös esiintynyt muutamissa mainoksissa ennen rooliaan "Salatuissa elämissä". Hänet tunnetaan Lastenklinikoiden Kummit ry:n kummina, minkä vuoksi hän on osallistunut muun muassa Kummien 24päivää-joulukalenterin kaltaisiin hyväntekeväisyystempauksiin. Reunanen esiintyi myös tammikuussa 2008 alkaneessa Jim-kanavan "Tuuma"-ohjelmassa. "Salatut elämät" -televisiosarjan kuvauksissa Reunanen aloitti loppuvuonna 2000. Syksyllä 2003 hän oli poissa sarjasta loppuvuoden ajan mutta palasi takaisin heti alkuvuonna 2004. Toistaiseksi viimeinen kohtaus hänestä on kuvattu syksyllä 2007.


title: Ratša-Letškhumi ja Kvemo Svaneti

text: Ratša-Letškhumi ja Kvemo Svaneti () on hallintoalue ("mkhare") Georgian pohjoisosassa. Alueella on noin 48 600 asukasta (2007) ja sen pinta-ala on 4 990 neliökilometriä. Ratša-Letškhumi ja Kvemo Svanetin pääkaupunki on Ambrolauri.


title: Ratša-Letškhumi ja Kvemo Svaneti

text:
Ratša-Letškhumi ja Kvemo Svaneti rajautuu Samegrelo ja Zemo Svanetiin lännessä, Imeretiin etelässä, Šida Kartliin kaakossa ja Venäjään (Suureen Kaukasukseen) pohjoisessa. Hallintoalue käsittää Ratšan, Letškhumin ja alemman ("kvemo") Svanetian historialliset provinssit. Alue on hyvin vuoristoinen ja harvaan asuttu. Rioni-joki saa alkunsa alueelta ja virtaa sen läpi.
Ratša-Letškhumi ja Kvemo Svaneti jaetaan neljään piirikuntaan:


title: Julius Pillai

text: Julius Pillai on suomalais-intialainen näyttelijä. Hänet tunnetaan parhaiten Taneli Halosen roolihahmosta Salatut elämät -televisiosarjassa.


title: IBM System z

text: IBM System z, tai lyhyemmin IBM Z (myös IBM z Systems, aiemmin ZSeries tai z9) on IBM:n suurkonejärjestelmä, joka on suunniteltu erityisesti liiketalouden tarpeisiin. Ensimmäisen kerran zSeries-nimellä julkaistiin malli vuonna 2001, ja vuonna 2005 sarjan nimeksi muutettiin z9. Sarjan voidaan katsoa periytyneen suoraan IBM:n ensimmäisestä suurkoneesta S/360:sta. Kaikki sovellukset ovat taaksepäin yhteensopivia, joten 1960-luvulla kirjoitettu reikäkorttiohjelma toimii myös uusimmissa z9-sarjan koneissa.


title: IBM System z

text: ”z” tulee lauseesta ”near-zero downtime”, jolla viitataan koneen toimintavarmuuteen. Osioinnin, virtuaaliympäristöjen ja resurssien jakomekanismin avulla koneella voidaan ajaa työkuormaa jatkuvasti, ja käyttöaste pysyy tyypillisesti korkeammalla kuin tavallisissa työasemissa tai palvelimissa.


title: IBM System z

text: zSeries/z9-sarjan vahvuutena on tehokas tapahtumankäsittely ja tietokannan hallinta. Suomessa zSeries-sarjan koneita on kymmenkunta. Ensimmäinen z9-sarjan kone julkaistiin heinäkuussa 2005, ja maailmanlaajuiset toimitukset aloitettiin lokakuussa. Suurkonejärjestelmän hinta rajoittaa sen asiakaskuntaa, ja zSeries/z9-sarjan koneet ovat IBM:n kalleimpia laitteita. Tämän takia koneista tavallisesti vuokrataan loogisia- tai virtuaaliympäristöjä usean eri asiakkaan käyttöön. Suomessa zSeries-sarjan koneita vuokraavat Tieto ja CGI.


title: IBM System z

text: z13-sarja esiteltiin vuonna 2016.zSeries/z9-sarjan kone voi ajaa samanaikaisesti tuhansia ohjelmia, jotka vaativat samanaikaista ohjauslogiikkaa ja tietokantakäsittelyä. IBM lupaa z9-sarjan koneille jatkuvan 99,999 % käyttöasteen. Suuri käyttöaste on selitettävissä resurssinjakotekniikalla, joka mahdollistaa tietyn prosessin vaatiman ajoajan määrittelemisen ennen ohjelman ajoa, jolloin voidaan varmistua siitä, että tärkeät prosessit tulevat suoritetuksi vähemmän tärkeiden prosessien jäädessä odottamaan.


title: IBM System z

text: Prosessorit voidaan mukauttaa asiakkaan tarpeisiin. Prosessorien määrä on säädeltävissä sekä ohjelmallisesti (microcode) että fyysisesti, jolloin prosessoreja liitetään tietokoneeseen ajon aikana "kirjoina", jossa yhdessä levykkeen kokoisessa kirjassa on monta prosessoria. Prosessoreita on erityyppisiä eri tarpeisiin.


title: IBM System z

text: Prosessorit:


title: IBM System z

text: zSeriesin käyttäminen tapahtuu eriytettyjen loogisten ympäristöjen (LPAR) sisällä. Yhden LPAR:in sisällä voi olla oma käyttöjärjestelmänsä tai virtuaaliympäristö (z/VM), jossa voi olla uusia ympäristöjä. Ympäristöt ovat riippumattomia toisistaan ja käyttävät eri muistiavaruutta. Virtuaaliympäristössä käyttöjärjestelmät voivat käyttää osaksi samaa koodia, jolloin virtuaaliympäristön keskenään samanlaiset, sisäiset käyttöjärjestelmät on mahdollistaa päivittää yhdellä päivityksellä. z/OS on IBM:n oma käyttöjärjestelmä, joka sopii moniin käyttötarkoituksiin. z/OS.e on edellisen kevytversio, jota myydään pienempien palvelinkoneiden yhteydessä. z/VM on virtuaaliympäristö, johon voidaan asentaa satoja muita käyttöjärjestelmiä. Tavallinen z/VM:n sisällä käytettävä käyttöjärjestelmä on verkko- tai tuotantopalvelimeksi asennettu Linux. TPF ("Transaction Processing Facility") on karsittu käyttöjärjestelmä, joka on suunniteltu nopeaan ja yksinkertaiseen tapahtumankäsittelyyn. Muutama lentoyhtiö maailmassa käyttää TPF:ää varausjärjestelmissään. VSE/ESA ja OS/390 ovat IBM:n vanhoja käyttöjärjestelmiä.


title: IBM System z

text: Ympäristöjen keskinäinen ja koneen sisäisille toiminnoille varattujen prosessorien välinen liikenne on toteutettu TCP/IP-tekniikalla. Termi "HiperSockets" tarkoittaa suurkoneen muistin sisäistä, nopeaa ethernet-tyyppistä TCP/IP-liikennettä. Esimerkkinä kaksi saman suurkoneen sisällä toimivaa verkkokauppaa voivat vaihtaa tietoja keskenään, kuten Internetin yli, mutta liikenne kulkee suurkoneen muistissa eri nopeusluokassa kuin normaali Internet-yhteys. Tietoturvasta huolehtii koneen sisäinen salakirjoitusmenetelmä.


title: IBM System z

text: Osa zSeries/z9-sarjan koneiden komponenttipäivityksistä voidaan suorittaa sammuttamatta laitetta. Käyttöjärjestelmäpäivityksiä tehdessä peilataan päivitettävä ympäristö toiseen laitteeseen. Klusteroimalla laitteita on mahdollista pitää koneet fyysisesti jopa 20 kilometrin päässä toisistaan. z9 109 pystyy lähettämään ja vastaanottamaan verkkoliikennettä 172 GB sekunnissa.


title: Arrigo Boito

text: Arrigo Boito (24. helmikuuta 1842 Padova – 10. kesäkuuta 1918 Milano) oli 1800-luvun jälkipuoliskolla merkittävä kulttuurivaikuttaja Italiassa. Hän oli kirjailija, runoilija, kapellimestari ja säveltäjä. Nykypäivänä hänen tunnetuimmiksi saavutuksikseen luetaan oopperansa "Mefistofele" sekä hänen Giuseppe Verdille kirjoittamaansa kaksi librettoa.


title: Arrigo Boito

text: Boito opiskeli Milanon konservatoriossa, josta ystävänsä Franco Faccion tavoin sai stipendin opiskeluun Pariisissa. Ranskan pääkaupungissa hän tapasi Verdin, jolle kirjoitti tekstin yhteen kantaattiin. Palattuaan Milanoon Boito kuitenkin keskittyi taas oman musiikkinsa luomiseen, erityisesti musiikilliseen näkemykseensä Goethen "Faustista". Vuonna 1863 Faccio tilasi häneltä libreton oopperaansa "I profughi fiamminghi" – työhön, jonka Boito sanoi ”puhdistavan nykyään bordellin seinien lailla liatun italialaisen oopperan alttarin”. Verdi otti tämän kommentin henkilökohtaisesti, ja miesten välille muodostui kuilu monen vuoden ajaksi.


title: Arrigo Boito

text: Vuonna 1866, hieman sen jälkeen kun Itävalta oli luovuttanut Venetsian nupullaan olevalle Italian yhdistyneelle kuningaskunnalle, Boito ja Faccio olivat Giuseppe Garibaldin mukana edistämässä yhdistyneen Italian asiaa. Kolmen kuukauden kampanjoinnin jälkeen säveltäjä lähti Puolaan, jossa viimeisteli "Mefistofeleen" 1867.


title: Arrigo Boito

text: Oopperan kantaesitys Milanon La Scalassa oli katastrofi 26-vuotiaalle säveltäjälle, joka myös itse johti esitystä kapellimestarin pallilta. Niin laulajien kuin kapellimestarinkin suoritukset jättivät toivomisen varaa, ja esitys venyi yli puolenyön. Ensi-illan päättyessä puoli kahdelta yöllä teatteri oli puolityhjä. La Scalan johdon kikkailu esityksen jakamisella kahteen osaan ei auttanut, ja Boito veti oopperansa pois kierrosta kolmannen esityksen jälkeen.


title: Arrigo Boito

text: Työnsä vastaanotosta masentunut Boito keskittyi vaihteeksi muihin asioihin – hän kirjoitti librettoja muille säveltäjille, muun muassa Catalanille ja Ponchiellille ja käänsi italian kielelle oopperoita kuten "Tristanin ja Isolden" ja "Ruslanin ja Ludmilan". Seitsemän vuotta kantaesityksensä jälkeen, vuonna 1875, "Mefistofeleen" uusittu versio sai kuitenkin Bolognassa innostuneen vastaanoton.


title: Arrigo Boito

text: Vuoteen 1879 mennessä Boito ja Verdi olivat sopineet vanhat nokkapokkansa ja aloittivat hedelmällisen säveltäjä–libretisti-yhteistyön, jonka tuloksena olivat mestariteoksiksi laskettavat oopperat "Otello" ja "Falstaff". Verdi patisti Boitoa jatkamaan myös omaa säveltäjänuraansa, mutta tämä ei kuitenkaan koskaan saanut valmiiksi "Nerone"-oopperaansa, jonka oli aloittanut jo 1862. "Nerone" valmistui lopulta kapellimestarilegenda Arturo Toscaninin johdolla, joka myös johti teoksen kantaesityksen vuonna 1924.


title: Sosionomi

text: Sosionomi on tutkintonimike, jota käytetään kahdesta eri tutkinnosta.


title: Sosionomi

text: Huolimatta yhteisestä tutkintonimikkeestä kyseessä ovat siis erilaiset tutkinnot, jotka antavat eri kelpoisuudet.


title: Sosionomi

text: Ammattikorkeakoulussa suoritettavia tutkintoja ovat ammattikorkeakoulututkinnot ja ylemmät ammattikorkeakoulututkinnot. Ammattikorkeakouluopinnoista annetussa laissa (351/2003) ja asetuksessa ammattikorkeakouluista (352/2003) ja niitä koskevissa muutossäädöksissä (411/2005 ja 423/2005) säädetään ammattikorkeakoulututkinnoista ja ylemmistä ammattikorkeakoulututkinnoista.


title: Sosionomi

text:
Sosionomi (AMK) on 210 opintopisteen (aiemmin 140 opintoviikon) laajuinen ammattikorkeakoulututkinto. Ohjeaika sen suorittamiseen on 3,5 vuotta. Sosionomin tutkinto valmistaa ammattihenkilöitä sekä julkisen että yksityisen sektorin sosiaalialan asiantuntemusta vaativiin työtehtäviin, esimerkiksi sosiaalihuollon erilaisiin ohjaus- ja kasvatustehtäviin sekä julkisen ja yksityisen sektorin palveluyksiköiden johto- ja esimiestehtäviin. Sosionomikoulutukseen otetaan vuosittain noin 1 900 opiskelijaa 23 eri ammattikorkeakouluun.
Sosionomin (AMK) koulutusohjelma jakaantuu edelleen suuntautumisvaihtoehtoihin. Näistä tärkeimpiä ovat lapsi-, nuoriso- ja perhetyö, erityisryhmienohjaus, sosiaalipedagogiikka, diakoninen sosiaalityö ja sosiaalipalveluiden ohjaus. Lapsi-, nuoriso- ja perhetyössä ja Sosiaalipedagogiikassa keskitytään pääasiassa lapsi- ja nuorisotyöhön, sosiaalipalvelujen ohjauksessa taas keskitytään enemmän aikuissosiaalityöhön. Sosiaalipedagogiikkaan suuntautunut opiskelija voi saada lastentarhanopettajan kelpoisuuden, jota ei sosiaalipalvelujen ohjauksessa suoriteta. Sosiaalipedagogiikkaa voidaan soveltaa myös aikuissosiaalityössä esim. mielenterveys- ja päihdekuntoutuksessa, ikäihmisten sekä erilaisten oppijoiden kanssa. Diakonisen sosiaalityön ja seurakuntien nuorisotyönohjaajan suuntautumisvaihtoehdot antavat lisäksi pätevyyden toimia evankelisluterilaisen kirkon diakonia- sekä nuorisotyössä.


title: Sosionomi

text: Sosionomi (AMK) voi työskennellä:Tulevat sosionomit oppivat hahmottamaan ihmisten erilaisia elämäntilanteita ja elämänyhteyksiä yhteiskunnallisten, sosiaalisten, kasvatuksellisten ja psykologisten teorioiden mallien ja käsitteiden avulla. Työmenetelmiä rakennetaan sosiaalityön, kasvatuksen, ohjauksen, kuntoutuksen ja luovien toimintojen tietoperustasta käsin. Opiskelija kehittää myös kielitaitoa sekä teknologian käyttövalmiuksia


title: Sosionomi

text: Ylempi ammattikorkeakoulututkinto on työelämän kehittämiseen suuntautuva ammatillista osaamista ja asiantuntijatyötä syventävä korkeakoulututkinto. Opintojen tavoitteena on syventää ammatillisten asiantuntijoiden tutkimus- ja kehittämistyön taitoja sekä ammattikäytännöissä vaadittavia teoreettisia valmiuksia. Tutkinto antaa pätevyyden virkoihin, joissa vaaditaan ylempää korkeakoulututkintoa. Se myös antaa mahdollisuuden (alk. 2010) suorittaa jatko-opintoja tieteellisiin jatkotutkintoihin.


title: Sosionomi

text: Sosionomi (ylempi AMK) on 90 opintopisteen laajuinen tutkinto, joka suoritetaan noin kahdessa vuodessa työn ohessa. Opiskelu toteutuu usein verkko-opetuspohjaisena monimuoto-opetuksena, jossa vuorottelevat lähi- ja etäopiskelu. Tutkinnon suorittamisoikeutta voi hakea vain henkilö, jolla on jo ammattikorkeakoulututkinto tai muu soveltuva korkeakoulututkinto sekä vähintään kolmen vuoden työkokemus alalta tutkinnon suorittamisen jälkeen.


title: Aarne Juutilainen

text: Aarne Edward Juutilainen () oli talvi- ja jatkosodassa sekä Lapin sodassa palvellut suomalainen upseeri, joka nousi rintamalla mitään kaihtamattoman taisteluhenkensä ansiosta legendaariseksi hahmoksi. Juutilainen oli palvellut aiemmin viisi vuotta Ranskan muukalaislegioonassa, mistä hyvästä hän sai lempinimen ”Marokon kauhu”.


title: Aarne Juutilainen

text: Aarne Juutilainen syntyi Sortavalassa rautatievirkailija Tuomas ja Helmi Sofia Juutilaisen (o.s. Kauppisen) perheeseen vuonna 1904. Koulunsa Juutilainen kävi Sortavalassa, jossa hän luki seitsemän luokkaa Sortavalan lyseossa. Nuorena poikana hän osallistui Suomen sisällissotaan lataamalla konekiväärivöitä valkoisten puolella. Sodan jälkeen vielä alaikäinen Juutilainen pyrki vapaaehtoisena Aunuksen retkelle, mutta värvärit huomasivat Juutilaisen väärentäneen vanhempiensa suostumuksen sotaretkelle.


title: Aarne Juutilainen

text: Juutilainen harrasti pesäpalloa ja kuului ainakin vuonna 1924 Sortavalan Virityksen pesäpallojoukkueeseen.


title: Aarne Juutilainen

text: Aarne Juutilaisen nuorempi veli oli Suomen menestyksekkäin hävittäjälentäjä ja kaksinkertainen Mannerheim-ristin ritari lentomestari Ilmari Juutilainen. Ilmari Juutilaisen kertomuksen mukaan Aarne Juutilainen antoi hänelle aikanaan lahjaksi Punaisen paronin Manfred von Richthofenin muistelmat, jotka herättivät ajatuksen tulla lentäjäksi.


title: Aarne Juutilainen

text: Aarne Juutilainen valitsi ammatikseen sotilasuran. Hän kävi Reserviupseerikoulun vuonna 1925 ja jatkoi upseerinopintoja Kadettikoulussa vuosina 1926–1927, mutta joutui keskeyttämään koulun aktiiviupseerille sopimattomien elämäntapojen vuoksi ja erosi Suomen armeijasta vuonna 1928.


title: Aarne Juutilainen

text: Kesäkuussa 1930 Juutilainen pestautui Ranskan muukalaislegioonaan, jossa hän palveli seuraavat viisi vuotta. Juutilainen matkusti Pariisiin ja ilmoittautui Ranskan muukalaislegioonan värväystoimistoon. Sitä kautta hän siirtyi legioonan vanhaan Fort St. Nicolas -linnoitukseen, joka on Etelä-Ranskassa, Marseillessa. Sieltä hän siirtyi Oraniin, Algeriaan, joka oli lähellä legioonan huomattavinta silloista Pohjois-Afrikan keskusta Sidi-bel-Abbesia, jonka läheisyydessä hän sai sotilaskoulutuksensa.


title: Aarne Juutilainen

text: Koulutuksensa jälkeen hän siirtyi ”JR 3”:n keskuspaikkaan Feziin Marokon Atlas-vuoristoon ja taistelutehtäviin Ranskan miehitystä vastustavia kapinallisia vastaan. Taistelut Marokon Atlas-vuoristossa jatkuivat vuodesta toiseen. Berberien vastarinta oli sitkeää ja vasta keväällä 1935, jolloin Aarne Juutilaisen sitoumusaika loppui, koko Marokko alistettiin Ranskan valtaan. Juutilainen palveli muukalaislegioonassa täydet viisi vuotta ja sai palkkioksi Legioonan Ristin ja Ranskan kansalaisuuden.


title: Aarne Juutilainen

text: Juutilainen palasi Suomeen vuonna 1935, palveli Puolustusvoimissa nuorempana upseerina vuosina 1935–1937 ja vuonna 1938 Oulun suojeluskuntapiirissä aluepäällikkönä. Legioonalaistaustastaan hän sai lempinimen ”Marokon kauhu”. Suomessa Juutilaisen työura katkeili hänen runsaan alkoholinkäyttönsä vuoksi. Syksyllä 1939 Juutilainen oli aikeissa palata muukalaislegioonaan ja suunnitteli siellä upseerin uraa, mutta Suomessa alkoi yleinen liikekannallepano eli ylimääräiset harjoitukset kuten asia virallisesti ilmaistiin.


title: Aarne Juutilainen

text: Talvisodassa Juutilainen toimi luutnanttina Jalkaväkirykmentti 34:n komppanian päällikkönä ja kapteenina II/JR 34 pataljoonan komentajana muun muassa Kollaanjoen taistelussa. Hän kunnostautui rohkeutensa ja persoonallisen johtamistapansa ansiosta. Juutilaisen yksikössä taisteli muun muassa Suomen kuuluisin tarkka-ampuja Simo Häyhä, joka oli majoitettuna Juutilaisen komentotelttaan Kollaanjoella.


title: Aarne Juutilainen

text: JR 34:n komentaja everstiluutnantti Wilhelm Teittinen piti Juutilaista suuressa arvossa. Teittinen arvosti erityisesti Juutilaisen kylmäpäisyyttä, ja hänen tapaansa valaa rohkeutta miehistöön esimerkillään ja taisteluhengellään.


title: Aarne Juutilainen

text: 70-vuotissyntymäpäivänään vuonna 1974 Aarne Juutilainen kertoi Ilta-Sanomille, ettei palvelu legioonassa, eikä Saharan autiomaassa Marokon sodassa ollut yhtään mitään verrattuna Suomen talvisotaan, joka oli äärimmäisen epäinhimillinen päivästä toiseen. Kollaalla käytiin yhdessä Karjalankannaksen kanssa talvisodan kovimmat taistelut ja pelkästään maaliskuun 2. päivänä vihollisen arvioidaan ampuneen 30 000–40 000 tykistön laukausta Kollaan päälinjalle.


title: Aarne Juutilainen

text: Jatkosodan hyökkäysvaiheen aikana Juutilainen toimi komppanianpäällikkönä ja pataljoonan komentajana Jalkaväkirykmentti 9:ssä. Syvärillä hän toimi Jalkaväkirykmentti 3:n taisteluosasto Juutilaisen komentajana. Taisteluosastossa palveli yhtenä komppanian päällikkönä myös tuleva Puolustusvoimien komentaja Yrjö Keinonen.


title: Aarne Juutilainen

text: Jatkosodan ankarimpien taistelujen jälkeen Gorassa 1942 Juutilainen siirrettiin JR 9:n varuskunnan komendantiksi, jossa asemassa hän palveli asemasotavaiheessa. Rykmentin komendanttina hän ehti olla runsaan vuoden, kunnes hänet siirrettiin edelleen 7. divisioonan komendantiksi. Divisioonan komendanttina hän toimi vuoden. Sen jälkeen, ennen kenttäarmeijaan paluutaan, Juutilainen toimi toukokuusta 1944 alkaen 31. Sotavankikomppanian päällikkönä. Siirto joukko-osastoon johtui 7. Divisioonan upseerien rangaistuspäiväkirjan mukaan ”jatketuista juopumuksista ja huhtikuussa 1944 tapahtuneesta käskynalaisen pahoinpitelystä”. Kesän 1944 torjuntataisteluihin Juutilainen osallistui jälleen kerran komppanian päällikkönä Loimolan suunnassa, ja siellä hän oli myös, kun aselepo solmittiin ja astui voimaan syyskuun alussa 1944.


title: Aarne Juutilainen

text: Lapin sotaan Aarne Juutilainen otti osaa kapteenina saksalaisen XX Vuoristoarmeijan perääntymisen seurannan alkuvaiheeseen yhdessä rykmenttinsä kanssa, mistä reserviläiset olivat jo kotiutettu. Alkuvaiheen valesota tunnettiin niin sanottuna syysmanööverina. Marsalkka Mannerheim komensi Rovaniemelle muun esikunnan poistuttua U.S. Haahden neuvottelemaan XX vuoristoarmeijan komentajan kenraalieversti Lothar Rendulicin kanssa sopimuksen rauhallisesta vetäytymisestä. Suomalainen rintamamiehistö ei tiennyt ylijohdon sopimuksista, mutta esimerkiksi miinat, jotka oli saatettu merkitä näkyvästi kyltillä, saivat sotilaat ajattelemaan ettei kysymyksessä ollut sota sanan varsinaisessa merkityksessä. Varsinaiset taistelut alkoivat vasta 1. lokakuuta suomalaisten suorittaman Tornion maihinnousun yhteydessä; sen jälkeen sotatila oli kaikille osapuolille selvä.


title: Aarne Juutilainen

text: Juutilaisen pataljoona seurasi taistelellen vetäytyviä saksalaisia Kaaresuvantoon ja vielä Lätäsenolle, kunnes kapteeni Aarne Juutilainen sai ilmoituksen, että hän joutuu anomaan muodollisesti eroa puolustusvoimista.


title: Aarne Juutilainen

text: Sotien 1939–1945 aikana Juutilainen haavoittui kolmesti.


title: Aarne Juutilainen

text: Kunniamerkit:


title: Aarne Juutilainen

text: Juutilainen tutustui talvisodan aikana sortavalaiseen nuoreen kampaajaan ja parturiin Irmaan. Välirauhan aikana kesällä 1940 hän solmi avioliiton. Vihkimistilaisuus oli morsiamen vanhempien hienossa Kotkan talossa, missä hänet vihki avioliittoon pastori Rantamaa, Kollaan pappi. Avioliitto sai melkoisen julkisuuden, muun muassa Suomen Kuvalehti omisti kevättalvella koko etusivun kyseessä olleelle vihkimistapahtumalle.


title: Aarne Juutilainen

text: Irma-rouvasta tuli upseerin puoliso, joka asui vakinaisesti Kontiolahdella. Toisinaan jatkosodan aikana rintamien vakiinnuttua Irma Juutilainen työskenteli kuukausia sotilaskodissa rintaman lähellä, jolloin hän asui ajoittain miehensä komendanttikorsussa.


title: Aarne Juutilainen

text: Rauhan tultua Aarne Juutilainen ei enää saanut otetta elämästä, vaan alkoholi sai hänestä lopullisen yliotteen. Hän asettui asumaan Helsinkiin ja elätti itsensä sekalaisilla töillä. Kollaan taistelujen aikainen aseveli, majuri Ahti Vuorensola auttoi Juutilaista siinä määrin kuin pystyi. Juutilainen kuoli yksinäisenä ja alkoholisoituneena helsinkiläisessä vanhainkodissa lokakuussa 1976 ja hänet haudattiin Malmin hautausmaalle.


title: Khašurin piirikunta

text: Khašurin piirikunta () on piirikunta Šida Kartlin hallintoalueella Georgiassa. Piirikunnassa on noin 61 800 asukasta (vuonna 2006) ja sen pinta-ala on 585 neliökilometriä. Sen keskus on Khašurin kaupunki.


title: Khašurin piirikunta

text: Khašuri on rautatieliikenteen solmukohta, jossa Tbilisin–Potin rautatielinjasta lähtee haara Akhaltsikheen ja lyhyt sivuraide Suramiin, joka on piirikunnan alueella sijaitseva historiallinen linnoituskylä ja lomakohde. Piirikunnan nähtävyyksiin lukeutuu lisäksi Tsromin keskiaikainen, 600-luvun alkupuolella rakennettu kirkko.


title: Valtatie 4 (Viro)

text: Valtatie 4 on Viron pohjois–etelä-suuntaisia pääväyliä. Se alkaa Tallinnasta ja kulkee Sauen, Märjamaan, Aren ja Pärnun kautta Latvian rajalle Häädemeesten kunnan Iklan kylään. Tie jatkuu Latvian puolella Riikaan. Valtatie on 192,3 kilometriä pitkä.


title: Valtatie 4 (Viro)

text: Valtatie 4 on osa Eurooppatietä E67 eli "Via Balticaa".


title: Valtatie 4 (Viro)

text: Tie kulkee kolmen maakunnan ja seuravien kuntien kautta.


title: Khobin piirikunta

text: Khobin piirikunta () on piirikunta Samegrelo ja Zemo Svanetin hallintoalueella Georgiassa. Piirikunnassa on noin 41 500 asukasta (vuonna 2006) ja sen pinta-ala on 725 neliökilometriä. Sen keskus on Khobin kaupunki.


title: Khobin piirikunta

text: Piirikunnan nähtävyyksiin kuuluu historiallinen Khobin luostari. Alueen läpi virtaa Khobin joki.


title: Eugene Field

text: Eugene Field (2. syyskuuta 1850 - 4. marraskuuta 1895) oli yhdysvaltalainen lastenkirjailija ja runojen ja lorujen sepittäjä.


title: Eugene Field

text: Field syntyi Saint Louisissa Missourissa, mutta hänen äitinsä kuoli varhain, ja hänen serkkunsa Massachusettsissa otti hänet kasvattaakseen. Hän opiskeli useassa collegessa huonohkoin tuloksin. Hän oli enemmän kiinnostunut piloista ja vitseistä kuin vakavasta koulunkäynnistä. Hän kokeili myös näyttelemistä, muttei viihtynyt kauan. Hänet lähetettiin Eurooppaankin, mistä hän palasi pennittömänä.


title: Eugene Field

text: Field palasi synnyinsijoilleen Missouriin, avioitui samana vuonna, ja pariskunta sai kahdeksan lasta. Laskut Field pyysi lähettämään suoraa vaimolleen, hänellä kun mielestään oli "huono rahapää". Field pääsi Gazetten toimittajaksi. Siihen hän kirjoitti kevyttä, juorutyylistä pakinaa. Hän työskenteli sittemmin pakinoitsijana myös Denverissä ja Chicagossa. Hän kuoli Kansasissa 45-vuotiaana.


title: Eugene Field

text: Denverin aikoina hän kirjoitti Hollantilaisen tuutulaulun, joka tunnetaan paremmin nimellä Wynken, Blynken and Nod, jossa päähenkilöt ovat kolme puukengällä purjehtivaa merimiestä - ne kuvaavat lupsahtelevia silmiä ja nuokkuvaa päätä. Suomenettukin runo on nimellä Tuike, Välke ja Huis. Runon pohjalta on varhainen pianosävellys, Walt Disneyn lyhyt piirroselokuva vuodelta 1938 sekä Donovanin kaksikin sävellystä eri aikakausien koosteissa.


title: Drizzt Do’Urden

text: Drizzt Do’Urden Daermon N’a’shezbaernon on R. A. Salvatoren Forgotten Realms -romaaneissa esiintyvä drow eli musta haltia.


title: Drizzt Do’Urden

text: Drizzt Do’urden syntyi Menzoberranzanissa, Do’urdenin huoneen kolmantena poikana. Drowien yleisen tavan mukaan kolmas poikalapsi uhrataan jumalattar Llothille. Drizztin veli Dinin pelasti kuitenkin tietämättään Drizztin hengen surmaamalla vanhemman veljensä Drizztin syntymän aikaan. Näin Drizzt olikin Do’urdenin toinen eikä kolmas poika. Myöhemmin Drizzt aloitti soturikoulutuksensa isänsä Zaknafein Do’urdenin opissa. Zaknafeiniä pidettiin yleisesti Menzoberranzanin parhaana soturina, ja Drizzt oli perinyt hänen kykynsä ja kehittyi nopeasti. Taistelutaitojen lisäksi Zaknafein kertoi Drizztille myös moraalista ja omastatunnosta. Drizzt omaksui nopeasti myös nämä opit, sillä hänen oli aina ollut vaikea sietää oman kansansa verenhimoisuutta ja julmuutta. Niinpä mennessään drowien taisteluakatemiaan Melee-Magthereen hän oli ikäluokkansa priimus. Zaknafeinin opetusten ansiosta hän ei kuitenkaan uskonut mestarien valheita drowien ylemmyydestä ja kaikkien muiden kansojen pahuudesta. Koulusta palattuaan hänet lähetettiin maanpinnalle joukossa, jonka oli määrä tappaa maanpinnan haltioita. Drizzt kuitenkin pelasti yhden haltialapsen, ja kun Matriarkka Malice Do’urden sai kuulla tästä hän päätti uhrata Drizztin Llothille. Zaknafein kuitenkin uhrautui Drizztin puolesta. Tätä Drizzt ei voinut enää kestää vaan päätti lähteä Menzoberranzanista. Kaupungin laidalla hän törmäsi Masoj Hun’etiin, joka yritti estää häntä. Drizztille ei jäänyt muuta vaihtoehtoa kuin surmata Masoj. Drizzt otti tältä patsaan, jolla on voima kutsua maaginen pantteri Guenhwyvar.


title: Drizzt Do’Urden

text: Uumenenalan tunneleissa Drizzt joutui muuttumaan ”Metsästäjäksi” selviytyäkseen hengissä. Metsästäjä on täysin vaistojen varassa toimiva verenhimoinen olento. Tässä tilassa ollessaan Drizzt on lähes voittamaton taistelussa. Metsästäjältä Drizztin kuitenkin pelasti syvämaahinen Belwar Gissengulp, jonka kanssa Drizzt ystävystyi. He löysivät itselleen hyvän kodin eräästä laaksosta.


title: Drizzt Do’Urden

text: Sitten Matriarkka Malice kuitenkin lähetti zin-carlan, Zaknafeinin henkiinherätetyn ruumiin tappamaan Drizztin. Taistelussa Drizztiä vastaan Zaknafein sai kuitenkin hetkeksi takaisin ruumiinsa hallinnan ja heittäytyi happojärveen.


title: Drizzt Do’Urden

text: Tämän jälkeen Drizzt päätti että hänen on pakko paeta maanpinnalle. Maanpinnalle saavutuaan hän tapasi sokean mannunvartijan Montolio De’Broucheen, joka opetti Drizztille maanpinnan kielen ja kaiken muunkin maanpinnan luonnosta ja elämästä. Montolio oli kuitenkin vanha ja kuoli, joten Drizzt oli jälleen yksin.


title: Drizzt Do’Urden

text:
Drizzt vaelsi kaupungista toiseen, mutta kaikki käännyttivät hänet pois hänen rotunsa huonon maineen vuoksi, kunnes hän saapui kaikkein syrjäisimpään paikkaan Kymmeneen kaupunkiin Jäätuulen laaksossa. Hänelle ei myönnetty pääsyä kaupunkiin, mutta Bryn Shanderin puhemies Cassius tarjosi hänelle tehtävää Kaupunkien ulkoreunojen vartijana. Hän tapasi tundralla nuoren tytön nimeltä Catti-Brie, joka näki Drizztin kansan maineen ohi suoraan hänen sydämeensä.
Myöhemmin myös tytön kasvatti-isä Bruenor Sotavasara hyväksyi Drizztin ystäväkseen. Jäätuulen laaksoon Drizzt asettui asumaan ja tapasi siellä myös kaksi uutta ystävää: Wulfgarin ja Regisin. Pikkuhiljaa myös kaupunkilaiset alkoivat nähdä Drizztin tekojensa, eikä kansansa julman maineen, valossa. Jäätuulen laaksossa Drizzt muun muassa auttoi Wulfgaria taistelussa lohikäärme Jäänsurmaa vastaan sekä Kymmentä kaupunkia Akar Kesselin armeijan tuhoamisessa.


title: Drizzt Do’Urden

text: Akar Kesselin örkkiarmeijaa vastaan käydyn taistelun jälkeen Drizzt lähtee ystäviensä kanssa Bruenorin johdolla etsimään kääpiöiden kadonnutta kaivosta Mithrilsalia. He löytävät kaivoksen, mutta lohikäärme Synkänhohto ja pahat harmaakääpiöt ovat vallanneet sen. Ystävykset pakenevat ja luulevat Bruenorin kuolleen. Myös Regis kaapataan ja Drizzt, Catti-Brie ja Wulfgar lähtevät pitkälle pelastusmatkalle, jossa he kohtaavat ensi kertaa Drizztin arkkivihollisen Artemis Entrerin. Matkalta palattuaan he löytävät Bruenorin, joka on koonnut kääpiöarmeijan. Drizzt auttaa heitä valtaamaan Mithrilsalin takaisin.


title: Drizzt Do’Urden

text:
Myöhemmin Drizzt kokee lisää uskomattomia seikkailuja, jotka kasvattavat hänen mainettaan ja hänet aletaan hyväksyä yhä laajemmin. Drizzt puolustaa Mithrilsalia oman kansansa hyökkäykseltä ja palaa Menzoberranzaniin, josta pelastuu Catti-Brien ja Entrerin yllättävällä avustuksella. Hän metsästää merirosvoja kalparannikolla ja taistelee mahtavaa demonia Errtua vastaan.
Viimeisimmissä kirjoissa (Metsästäjän miekat-trilogiassa)Drizzt kumppaneineen taistelee Obould-Monen nuolen kokoamaa mahtavaa örkkiarmeijaa vastaan. Ja vasta tämä taistelu saa Drizztin ymmärtämään, että hän rakastaa Catti-Brietä.


title: Drizzt Do’Urden

text: Salvatore itse on kertonut Drizztin hahmon synnystä englanninkielisen "Dark Elf Trilogyn" esipuheessa. Kun hän suunnitteli ensimmäistä kirjaansa "Kristallisauvaa", häntä pyydettiin keksimään sivuhahmo päähenkilöksi aiotun Wulfgarin seuralaiseksi. Hän päätti, että hahmo olisi drow mannunvartija. Ryhtyessään kirjoittamaan ensimmäistä kohtausta, jossa Drizzt juoksee tundralla Salvatorelle kuitenkin selvisi, että Drizztistä tulisi koko tarinan päätähti.


title: Drizzt Do’Urden

text: Ihonväriltään Drizzt on mustien haltioiden tapaan musta ja hänen hiuksensa ovat valkoiset, mutta muista droweista poiketen hänen silmänsä ovat purppuranväriset, myös silloin kun hän käyttää lämpönäköä. Drizzt on vähän alle kuusi jalkaa (175cm) pitkä ja haltioiden tapaan kevytrakenteinen painaen vain noin 50 kiloa. Hänen vaatetukseensa kuuluu yleensä vihreä viitta, pehmeästä nahasta tehdyt pitkät saappaat sekä Regisin vasarapäätaimenen luusta valmistama koru, joka esittää yksisarvisen päätä (metsänjumalan Mielikin tunnuseläintä).